Башҡортостандың халыҡ шағиры, башҡорт һәм татар әҙәбиәте\nклассигы Мәжит Ғафури (Ғәбделмәжит Нурғәни улы Ғәфүров) 1880 йылдың 1 авгусында Өфө губернаһы Стәрлетамаҡ өйәҙенең Е ҙем - Ҡаран ауылында уҡытыусы ғаиләһендә донъяға килгән. Башланғыс белемде атаһында ала, артабан мәктәпкә уҡырға бара . Ата - әсәһенән иртә етем ҡалғас та Мәжит уҡыуын ташламай. 1898 йылдың көҙөнән 1904 йылдың яҙына тиклем Троицк мәҙрәсәһендә белем ала. Йәйен алтын йыуыу приискыларында тир түгә, ҡаҙаҡ далаларында балалар уҡыта. 1904 йылда белем эстәп Ҡазанға юл тота. Бында алдынғы татар зыялылары вәкилдәре менән таныша, көнүҙәк темаларға шиғырҙар яҙа, улар\nгәзиттәрҙә даими баҫылып тора. 1906 йылдың көҙөндә Мәжит Ғафури Өфөгә ҡайта һәм "Ғәлиә" мәҙрәсәһенә уҡырға инә, уны\n1909 йылда уңышлы тамамлай.\n1928 йылға тиклем Мәжит Ғафури гәзиттәрҙә корректор, журналист булып эшләй, шиғыр, проза, пьесалар яҙа, публицистика өлкәһенәд лә ҡәләмен шымарта. Ҡатмарлы ижад юл ы үтеп, ысын халыҡ шағирына әйләнә.\nШағирҙың Гоголь урамы, 28 адресы буйынса урынлашҡан йорт - музейына рәхим итегеҙ. Уны Мәжит Ғафуриға Башҡортостан\nХөкүмәте шағирҙың ижади эшмәкәрлегенә 20 йыл тулыуы уңайы м енән бүләк итә. Ғафури был йортта ғүмеренең һуңғы 11 йылын й әшәй. Ошонда уның күп кенә билдәле әҫәрҙәре яҙыла.\nМузей алты залдан тора. Экспонаттар шағирҙың тормошо тураһында бәйән итә. Бында фотолар, ҡулъяҙмалар, төрлө телдәге китаптар ҡуйылған. Ошонда уҡ Мәжит Ғафуриҙың Максим Горький ҡултамғаһы ҡуйылған СССР Яҙыусылар союзы ағзаһы билеты. Шағирҙың эш бүлмәһе музейға килеүселәрҙә ҙур тәьҫораттар ҡалдыра. Ул күптән түгел генә бүлмәһенән сыҡҡан да бына - бына ҡайтып инер төҫлө. Әммә уның ҡәләме күп йылда р дауамында хәрәкәтһеҙ ята - шағир 1934 йылдың 28 октябрендә вафат була.\nМәжит Ғафуриҙың башланғыс ижады өсөн мәғрифәтселек\nидеялары хас. "Себер тимер юлы, йәки Милләтең хәле" китабында ул уҡыусыларын белем алырға, алға барырға саҡыра. Был идеяға Рәсәй ҡеүәтен данлау өҫтәлә. Тәүге рус революцияһ ы осоронда Мәжит Ғафури был идеяларҙан революцион - демократик ҡарашҡа күтәрелә, батшаны ҡолатыу кәрәклеген аңлай.\nБыл батша власының иғтибарын йәлеп итмәй, әлбиттә. Ҡазан\nсуд палатаһы прокурорында шағирҙы яуапҡа тарттырыу тураһында ҡағыҙ барлыҡҡа килә. Унда "начальниктар һәм\nхөкүмәт "тиран", "кәмһетеүсе", дошмандар", "башҡаларға зыян\nкилтереүсе", "ҡан эсеүсе бүреләр", ә революционерҙар "геройҙар" тип телгә алыныуы, уларҙың "ҙур ағасты" ҡолатыуға йүнәлтелгән эшмәкәрлеге маҡталыуы тураһында әйтелә.\nАвтор яуапҡа тарттырыла. Уның "Минең йәш ғүмерем", "Милләткә һөйөү" шиғыр йыйынтыҡтары һәм "Етем балалар" хикәйәһе конфискациялана, полиция шағирҙы күҙәтеү аҫтында тота башлай.\nӘммә Ғафуриҙың шиғриәтендә азатлыҡҡа ынтылыу мотивтары т ағы ла көслөрәк яңғырай башлай, ул ябай халыҡҡа мөрәжәғәт\nитә, уны ғәҙеллек өсөн көрәшкә күтәрелергә саҡыра. "Кем ул ", "Юҡтырһың да, Алла!" кеүек шиғырҙары һалдаттарҙы "үҙ яҙмыштарына хужа булырға", дини "ағыуҙан" ҡотолорға саҡыра ( юҡҡа ғына руханиҙар авторҙы анафемаға бирмәгән бит).\nГраждандар һуғышы йылдарында ижадының төп темаһы - геройлыҡ, революцион фиҙакәрлек. Лирикаһы гражданлыҡ публицистикаһы кимәленә күтәрелә.\n20 - се йылдарҙа Ғафуриҙың ижадында новаторлыҡ һыҙаттары\nкүренә башлай. Шағир бар тауышына яңы тормош төҙөүселәрҙе данлай.\nСовет йылдарында айырыуса әһәмиәтле булған проза һәм\nдраматургия әҫәрҙәре яҙыла. Мәҫәлән, "Ҡара йөҙҙәр"\nповесендә Ғафури башҡорт һәм татарҙарҙың тормошондағы фажиғәне, ҡатын - ҡыҙҙарҙың аяныслы яҙмышы тураһында уйлана. "Шағирҙың алтын приискыларында" повесендә ул капиталистик донъяның социаль йәһәттән ҡапма - ҡаршылыҡтарын һүрәтләй. Повесть мотивтары буйынса яҙылған "Ҡ ара йөҙҙәр" трагедияһы әле лә тамашасыларҙа ҙур уңыш менән ф айҙалана, күп кенә театр сәхнәләренән төшмәй.\n1925 йылда эшсе һәм крәҫтиәндәрҙең революция көрәшендә ҡатнашыуына арналған "Ҡыҙыл йондоҙ" драмаһы донъя күрә. Уның өсөн авторға Башнаркомпростың беренсе премияһы бирелә.\nӘйткәндәй, Мәжит Ғафуриҙың таланты әҙәбиәттең барлыҡ жанрҙарында ла урын таба, автор бай ижади мираҫ ҡалдыра. 1940 йылда, шағирҙың 60 йәше уңайы менән, "Правда" гәзите" түбәндәгеләрҙе яҙа:\n"Мәжит Ғафуриҙың ижады һәр бөйөк рәссамдың ижады кеүек үк жанрҙар байлығы һәм төрлөлөгә менән айырыла. Уның әҫәрҙәрендә шағир - гражданин, көрәшсе, лирик тауышы яңғырай.\nБашҡортостандың шағир тыуып үҫкән районына Мәжит Ғафури и семе бирелә. Мәҙәниәт һәм ял паркы, колхоздар, Башҡорт дәүләт академия драма театры уның исемен йөрөтә. Шағирҙың театр алдында ҡуйылған һәйкәле ҡалабыҙҙың матур урындарының береһе булып тора. Биш метрлыҡ был скульптураны СССР - ҙың халыҡ рәссамы, Ленин премияһы\nлауреаты Лев Кербель һәм архитектор Лев Хихлуха эшләгән.


Рәсәйҙең мәҙәниәт министры Владимир Мединский төбәктә Хәрби Дан мемориалын асасаҡ // Мәҙәниәт | новости башинформ.рф\nРәсәйҙең мәҙәниәт министры Владимир Мединский төбәктә Хәрби Дан мемориалын асасаҡ\n17:08, 10 сентября 2015 Мәҙәниәт\n11 сентябрҙә Башҡортостанға Рәсәйҙең мәҙәниәт министры Владимир Мединский килә. Был хаҡта республика Мәҙәниәт министрлығының матбуғат хеҙмәте хәбәр итә. Ҡырмыҫҡалы районында министр «Легендаға әйләнгән исемдәр» республика фестивалендә һәм 112-се Башҡорт кавалерия дивизияһына, уның командиры генерал-майор Миңлеғәле Шайморатовҡа арналған Хәрби Дан мемориалын асыуҙа ҡатнашасаҡ. Монументтың авторы — Рәсәй скульпторы һәм архитекторы Денис Стритович. Һәйкәл Башҡортостан Башлығы грантына, Рәсәйҙең Хәрби-тарихи ойошмаһы аҡсаһына һәм республика халҡы ярҙамы менән төҙөлгән.\nБыл көндә Шайморат ауылында Бөйөк Ватан һуғышында Еңеүҙең 70 йыллығына ҡарата «Күп милләтле Еңеү» күргәҙмәһен, «Башҡортостан халыҡтары Тыуған илен яҡлағанда» ғилми-ғәмәли конференцияһын ойоштороу ҡаралған.\nИртән бында «Һуғыш уты көйҙөргән йырҙар» М.М.Шайморатов исемендәге асыҡ республика фестивале уҙғарыла. Тауһеңер баҫыуында пехота, артиллерия һәм кавалерия ҡатнашлығында 112-се Башҡорт кавалерия дивизияһы һуғышының хәрби-тарихи реконструкцияһы күрһәтеләсәк. «Первушино» аэродромы парашютсылары авиашоу әҙерләй. Эҙәрмән отрядтарының оҫталыҡ дәрестәре һәм Башҡортостан үҙешмәкәр коллективтарының концерты буласаҡ.\nШул уҡ көндә Өфө амфитеатрында (Конгресс-холл майҙаны) Рәсәй ведомствоһы башлығы «Симфония төнө» концертында ҡатнаша.


Гөлли Арыҫлан ҡыҙы Мөбәрәкова оло юбилейын билдәләй - GTRK.TV — Новости Уфы и РБ\nГөлли Арыҫлан ҡыҙы Мөбәрәкова оло юбилейын билдәләй.\nБөгөн СССР-ҙың, Рәсәйҙең халыҡ, Башҡортостандың атҡаҙанған артисы, Өфөнөң почетлы гражданы, Салауат Юлаев ордены кавалеры, Салауат Юлаев премияһы лауреаты Гөлли Арыҫлан ҡыҙы Мөбәрәкова оло юбилейын билдәләй. Башҡортостандың театр сәнғәтендә һәр актер тиерлек Гөлли Арыҫлан ҡыҙының уҡыусыһы. Әле лә спектаклдәрҙә уйнап, театр тормошонда ҡайнап йәшәүен дауам иткән остаздарын хеҙмәттәштәре иртә менән сәскәләр тотоп ҡаршы алды һәм ихтирам, һоҡланыу һүҙҙәренә ҡушып ихлас теләктәрен еткерҙе.\n09 сентября Ислам диненең иң ҙур байрамы – Ҡорбан Ғәйете яҡынлаша\n09 сентября Башҡортостанда грант алыу тәртибе үҙгәрҙе


Республика аграрийҙары быйыл яҡшы уңыш көтә\nБелгестәр бураларға 3 миллион тонна самаһы иген һалыу мөмкинлеге тураһында хәбәр итә. Ләкин был һөҙөмтәгә өлгәшеү өсөн көсөргәнешле эш башҡарырға кәрәк. Комбайндарҙың техник торошон тикшерергә, кадрҙар мәсьәләһен хәл итеү талап ителә. Һәм был тәңгәлдә артта ҡалған хужалыҡтар ҙа юҡ түгел. Бөгөн оператив штабҡа етешһеҙлектәрҙе бөтөрөргә, ужым культураларын авгусҡа тиклем урып ҡуйырға тигән күрһәтмә бирелде.\nМал аҙығын махсус пленкаға төрөү бер нисә өҫтөнлөккә эйә. Беренсенән бындай тәгәрмәстәр күп урын талап итмәй. икенсенән үләндең дымы һәм туҡлыҡлы элементтары ҡышҡаса һаҡлана. Әлбиттә, бесән һаҡлауҙың яңы алымы күп сығымдар талап итә, тик улар мотлаҡ аҡланасаҡ ти Туймазы аграрийҙары. Бындай аҙыҡты мал тулыһынса ашап бөтә, 3-4 айлыҡ быҙауҙар ҙа уны яратып көйшәй.\nБыйыл мал аҙығын һаҡлау мәсьәләһе айырыуса көнүҙәк буласаҡ. Йәй башындағы ямғырҙар бесәндең уңыуына килтерҙе, хәҙер тик уны йыйып өлгөрөргә кәрәк. Эҫе июнь бының өсөн уңайлы булһа, әле һауа торошо аграрийҙарҙы ҡыуандырмай.\nӘлегә эштәрҙең яҡшы барыуына ҡарамаҫтан республика Хөкүмәте Премьер-министры урынбаҫары Илдар Тимерғәлин темптарҙы кәметергә ярамай тип билдәләне . Ужым һәм яҙғы культураларҙың әкренләп өлгөрөүө хужалыҡтарға эштәрҙе башҡарыуға күберәк ваҡыт бирә. Шуға ла иртә өлгөрөүсе культураларҙы урыу август аҙағына тиклем тулыһынса тамам булырға тейеш.\nБер комбайн да тик торорға тейеш түгел. Әленән үк һәр техник берәмектең ҡайҙа эшләйәсәген билдәләү зарур. Ниндәйҙер сәбәп менән комбайнға эш юҡ икән, уны мотлаҡ икенсе хужалыҡҡа ҡуртымға бирергә кәрәк тине Илдар Тимерғәлин. Сөнки быйыл иген һәм башҡа культураларға юғары хаҡ буласағы күҙаллана. Ҡоролоҡтан уңышын юғалтҡан Рәсәйҙең үҙәк өлөшө әле үк иген культураларын һәм көнбағыш һатып алыу теләген белдерә.\nҺүҙ сөгөлдөр тураһында ла барҙы. Хужалыҡтарҙың күбеһе баҫыуҙарҙы гербицид менән эшкәрткән, уңыш яҡшы булыуы көтөлә. Шуға ла татлы тамырҙы йыйыуҙа тотҡарлыҡтар булырға тейеш түгел тип билдәләй ауыл хужалығы министры. Николай Коваленко хужалыҡтарға комбайндарын тәртипкә килтерергә, шәкәр заводтарын тикшерергә кәңәш итте. Уларҙы сентябрь башында уҡ эшләтеп ебәрергә кәрәк тине министр, сөгөлдөрҙөң туңыуына, баҫыуҙарҙа ҡалыуына юл ҡуйырға ярамай.\nБыйылғы урып-йыйыу эштәрен тотороҡһоҙ һауа шарттарында башҡарырға тура киләсәк тип көтөлә. Бер көн ҡояшлы торһа, иртәгәһенә үк ямғыр яуыуы ихтимал. Шуға ла уйыйылған уңышты һаҡлап ҡалыу ҙа мөһим. Хужалыҡтарға игенде ваҡытында киптереү өсөн элеваторҙарҙы һәм аҙбарҙарҙы әҙер тоторға кәңәш ителә. Яҡшы килем алыу мөмкинлеген ҡулдан ысҡындырырға ярамай.


13 Февраль 2018, 11:40\nРайон мәҙәниәт йортонда "Башҡортостан ынйылары" республика балалар фольклор бәйгеһенең төбәк-ара этабы үтте. Быйыл ул Башҡортостандың 100 йыллығына арналды. Тәрбиәүи әһәмиәткә эйә булған, балаларҙың һәләттәрен асҡан, башҡорт халҡының ғөрөф-ғәҙәтен тергеҙгән конкурста 4 коллектив көс һынашты.\nСәхнәгә сыҡҡан һәр коллектив үҙ төбәгенә генә хас булған үҙенсәлекле йолаларҙы, тыуған яғының тарихын өйрәнеп, тулы мәғлүмәтле, мауыҡтырғыс, йыр-моңға, уйындарға бай сығыштар әҙерләгәйне. Иң тәүҙә Балаҡатай районының “Ялҡын” фольклор коллективы сығыш яһап, Яңыбай ауылының тарихы менән таныштырҙы, “Кемдә йөҙөк, Мәүлиха?” уйынын күрһәтте.\nМәсетле районының “Эҙәрмәндәр” фольклор коллективы “Серле шәхес” исемле бай йөкмәткеле сәхнәләштереү әҙерләгәйне. Балалар һуғыш ветераны Вафа Әхмәҙуллиндың әсе яҙмышын оҫта һүрәтләне. Шулай уҡ мәсетлеләр “Шылдыр китте” уйынына тамашасыларҙы ла ҡатнаштырып, уларҙың күңелен асты.\nСалауат районының данын был конкурста Малаяҙ башҡорт гимназияһының “Йәншишмә” фольклор коллективы яҡланы. Балалар яҡташыбыҙ, Башҡортостандың халыҡ шағиры Рәми Ғариповтың тормош, ижад юлын һүрәтләп, уның “Киләсәккә юл ярам” көндәлегенән өҙөктәр сәхнәләштерҙе. Уҡыусылар ролдәрен шул тиклем оҫта итеп башҡарҙы, билдәле шағирҙың интернатта уҡыған, яңы ғына ижад итә башлаған йылдары күҙ алдына килеп баҫты. Сәхнә күренеше Рәми Ғариповтың шиғырҙары, йыр-бейеү менән үрелеп барҙы. Шулай уҡ коллектив етәкселәре Фәнүзә Гәрәева һәм Индира Ҡазиханованың сәхнәләштереүҙе “Йәшерәм яулыҡ”, “Кем һуҡты?” уйындары менән бәйләүҙәре, уйындарҙың урынлы булыуы маҡтауға лайыҡ.\nҠыйғы районының “Аҡйондоҙ” фольклор коллективының сығышы тулҡынландырғыс булды. “Моң ҡалдырҙың тыуған илеңә” сәхнәләштереүе береһен дә вайымһыҙ итмәне. Ауыр һуғыш йылдарын һынландырған, тол ҡатындар, ғәрип һалдаттар бейеүен ҡыйғылар тәьҫирләнеп башҡарҙы, тамашасылар күҙ йәштәрен тыя алманы.\nБашҡорт халҡының ауыҙ-тел ижады, йолалары, тарихы ни тиклем бай, тәрән булыуын сағылдырыусы конкурста Малаяҙ башҡорт гимназияһы коллективы еңеүсе тип иғлан ителде. 2-се – Мәсетле, 3-сө урынға Балаҡатай районы сыҡты.


Республика Президенты «Облака» заманса сәнғәт үҙәгендә Башҡортостан рәссамдарының күргәҙмәһен ҡараны // Мәҙәниәт | новости башинформ.рф\nРеспублика Президенты «Облака» заманса сәнғәт үҙәгендә Башҡортостан рәссамдарының күргәҙмәһен ҡараны\n12:20, 24 января 2014 Мәҙәниәт\nБашҡортостан Президенты Рөстәм Хәмитов «Облака» заманса сәнғәт үҙәгендә булды, унда республиканың билдәле рәссамдары – Сергей Краснов, Вәкил Шәйхетдинов, Михаил Спиридонов, Рәйес Ғәйетов, Камил Ғөбәйҙуллиндың ҙур коллекцияһы күрһәтергә ҡуйылған. Экспозицияла шулай уҡ Өфөнөң йәш рәссамдары – Тимофей Дорофеев, Евгений Севастьянов, Олег Шишкиндың эштәре. Бөтәһе 40 авторҙың ижады күрһәтелгән.\nРөстәм Хәмитов менән әңгәмәләшеүҙә үҙәкте ойоштороусыларҙың береһе Валериан Гагин, был экспозицияның хаҡы 36 миллион һум тәшкил итә, тип хәбәр итте.\nРеспублика Президенты кешеләрҙең Үҙәккә нисек йөрөүе менән ҡыҙыҡһынды.\n— Уртаса көн һайын галереяға 350 кеше килә, — тип һандарҙы килтерҙе Валериан Гагин. — Беҙҙең проект, бында мәҙәниәт һәм сәнғәттең төрлө йүнәлештәре: театр, кино, дизайн күрһәтелеүе менән үҙенсәлекле, беҙҙә һынлы сәнғәт студияһы эшләй, музыканттар сығыш яһай, Тамара Адамова етәкселек иткән альтернатива театрының спектаклдәре ҙур уңыш менән үтә. Актерҙар араһында – З. Исмәғилов исемендәге Өфө дәүләт сәнғәт академияһы студенттары. Беҙҙә сәнәғәт дизайны, фотолар күргәҙмәһе, «Ҡала мөхите» фестивале конкурс көндәренең береһе үтте.\n30 ғинуарҙа тамашасыларҙы Анна Яблонскаяның «Где-то и около» пьесаһы буйынса спектаклдә көтәләр, 14 февралдә Польшаның Кшиштофа Бизё драматургы пьесаһы буйынса ҡуйылыш тәҡдим ителәсәк.\nШулай уҡ һәр теләүсе бында уҡыр өсөн китап алып тора йәки үҙенекен килтерә ала (буккроссинг). Рөстәм Хәмитов «Яҡшы ҡала Өфө» («Хороший город Уфа») белешмәгә иғтибар итте. Өфө егетенең идеяһы, ә тормошҡа ашырҙылар Санкт-Петербургтан йәш кешеләр.\nСувенир продукцияһын ҡарап, республика башлығы, был, бөгөн алға этәрергә кәрәкле йүнәлеш, тип билдәләне.\n— Беҙҙең маҡсат – һеҙҙеке кеүек бындай проекттарға, артабан да республикала бындай майҙансыҡтар күбәйһен өсөн, ярҙам итергә кәрәк, — тине Рөстәм Хәмитов.\nТеги: мәҙәниәт йылы,бр президенты


Салауат ҡалаһында Росгвардия хеҙмәткәрҙәре автомобиль ҡыуып алып китеүсене ҡулға алды - GTRK.TV — Новости Уфы и РБ\nСалауат ҡалаһында Росгвардия хеҙмәткәрҙәре автомобиль ҡыуып алып китеүсене ҡулға алды\nПолиция хеҙмәткәрҙәре урланған ВАЗ-2101 машинаһында китеп барыусы ир артынан ҡыуа төшә. Тауыш көсәйткес аша туҡтарға ҡушыу ҙа файҙа бирмәй. Бер аҙҙан машина күп ҡатлы йорттар араһында ҡамауға алына. Уғры ҡасырға маташа, әммә ҡулға алына. Ул Мәләүез районында йәшәүсе 22 йәшлек егет булып сыға.\n27 июля Башҡортостанда ғәҙәттән тыш хәлдәҙе иҫкәртеү йәһәтенән яңы программа ҡабул ителде


Үмәр ауыл Советы (Баҡалы районы) — Башҡорт Википедияһы\nҮмәр ауыл Советы\nҮмәр ауыл Советы — Рәсәй Федерацияһы Башҡортостан Республикаһы Баҡалы районы составындағы административ-территориаль берәмек һәм ауыл биләмәһе (муниципаль берәмек тибы), 2008 йылда бөтөрөлгән. Почта индексы — 452672. ОКАТО коды — 80207863000. Объединен с сельским поселением Киләй ауфыл Советы менән берләштерелгән. 1992 йылда ойошторолған.\nҮмәр ауылы — административ үҙәк.\nЯңы Илек һәм Үмәр ауыл Советтарын иҫәп мәғлүмәттәренән алып ташларға.\n2008 год йылға Татарстан Республикаһы, түбәндәге муниципаль берәмектәр менән сиктәш була: Киләй ауыл Советы, Яңы Илек ауыл Советы («Башҡортостан Республикаһының 2004 йылдың 17 декабрендәге 126-з һанлы (ред. 19.11.2008) „Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы“ Законы»).\nhttps://ba.wikipedia.org/w/index.php?title=Үмәр_ауыл_Советы_(Баҡалы_районы)&oldid=836480 ҡабул ителгән\nБыл бит һуңғы тапҡыр 10:39 4 октябрь 2018 үҙгәртелгән.


Матур ғүмер кисерә » Башҡортостан гәзите\nМатур ғүмер кисерә\nМәфтуха Итекәева-Нурғәлина әүҙем тормош алып бара. Һәр саҡ хәрәкәттә, тынғыһыҙ күңеле, эшһөйәр ҡулдары уға тик ултырырға бирмәй. Бигерәк тә баҡса эштәренә әүәҫ. Күлдәк тегеп кейергә лә иренмәй. Матбуғат баҫмалары аша, уларын да күҙлекһеҙ генә уҡып, донъяла ниҙәр барын белеп тора. Телевизорын да һүндермәй. “Салауат Юлаев” хоккей командаһының иң оло көйәрмәндәренең береһе, моғайын, улдыр. Һаулыҡҡа зарланырға яратмай. Бошона белмәгән, төшөнкөлөккә бирелеү фәҡәт ауырыуға олғаштырыуын яҡшы аңлаған инәй яҙмыш һынауҙарын да лайыҡлы күтәргән. Унан күп нәмәгә, иң мөһиме — бер генә бирелгән ғүмерҙең ҡәҙерен белергә өйрәнергә була.\nДекабрҙә 90 йәшен тултырасаҡ инәйгә ҡарайһың да уға был йәште бирмәйенсә ғәжәп ҡылаһың. Әйтерһең, ҡартлыҡ уны һағалап тороп та буш ваҡытында тап итә алмағас, көтөп тормай кире киткән дә яңынан килергә онотҡан кеүек тойола…\nБик матур ғүмер кисергән Мәфтуха Ширияздан ҡыҙы. Яратҡан, уны маҡтаулы иткән эше, мөлдөрәмә тулы бәхетле ғаиләһе, ҡыуаныстары менән һөйөндөрөп кенә торған балалары, пенсияға сыҡҡас та оҙаҡ йылдар ижади мөхиттә ҡайнап йәшәлгән йылдары өсөн яҙмышына мең шөкөр ҡылып, рәхмәт уҡый ул. Ә бит ғүмер йылъяҙмаһында уның да ҡыйынлыҡ кисергән, хәсрәт һурпаһы эскән биттәре бихисап.\nЯңы тормош көрәшсеһе, Әлмөхәмәттә беренсе колхоз рәйесе булған Булат ауылынан Ширияздан Итекәевтең ғаиләһендә баш бала булып донъяға килә Мәфтуха. 1933 йылда атаһын Буранғолға колхоз рәйесе, бер аҙҙан силсәүит итеп тәғәйенләйҙәр. Энә ҡайҙа — еп шунда, ғаиләһе лә күсмә тормошта йәшәй.\n— Буранғолда саҡта ҡустым үлде, әсәйем сирләй башлағас, кире Булатҡа ҡайттыҡ, тик ул оҙаҡҡа барманы, — тип һигеҙ йәшендә үгәй әсә ҡулында ҡалған ҡыҙҙың кисерештәрен бәйән итә инәй. — Унан атайымды Асҡарға райколхоз тигән ойошмаға малсылыҡ буйынса урынбаҫарлыҡҡа саҡырттылар. Райүҙәктә дүрт класс уҡып өлгөрҙөм, 1939 йылда уны “Осҡон” колхозына рәйес итеп Хәлилгә ебәрҙеләр. Бында килгәс, берҙән-бер һеңлем үлеп ҡалды…\nКүп тә тормай һуғыш башлана. Мәфтуханың атаһын, 60 йәшкә етеп килгән Ширияздан Солтан улын, бронь менән ҡалдыралар. Һуғыш тип тормай, мәктәптә уҡыу дауам итә.\n— Йәй буйы, унан сентябрҙә лә колхозда эшләйбеҙ. Уҡыуға октябрҙә генә төшә торғайныҡ. Дәһшәтле йылдарҙа тырышып уҡып V-VI кластарҙы тамамланым. VII класс асылманы. Хәлилдән Әлмөхәмәткә бер үҙем йөрөп уҡый башланым. 17 йәшлек һабаҡташтарым фронтҡа китеп бөтөү сәбәпле, февралдә бында ла уҡыу туҡтаны. Хәлилдәге май заводына эшкә төштөм. Атайым унда директор ине. Мине йәлләп, эшләтмәҫкә лә тырышты. Ул ваҡытта ун дүртем дә тулмағайны әле. Ҡаймаҡ тулы бидондарҙы күтәреп, билемде имгәттем, ләкин эште ташламаным. Киләһе йыл, 1944/45 уҡыу йылында VII класс асылғас, уҡыуымды дауам иттем. Шулай, Еңеү яҙында мәктәпте гел “бишле” билдәләренә тамамлап ҡуйҙым.\nАртабан уҡытыусылар әҙерләү курсын бөтөп, Мәфтуха Ширияздан ҡыҙы Хәлилгә уҡытырға ҡайта һәм тормошҡа сыҡҡансы дүрт йыл бында башланғыс кластарҙа белем бирә, бер үк ваҡытта пионервожатый, секретарь вазифаларын тарта.\nТормош иптәше, Билал ауылынан фронтовик Нәғимйән Нурғәлин ул ваҡытта Асҡарҙа эшләп йөрөй һәм кәләшен райүҙәккә күсереп алып ҡайта. Мәфтуха инәй ситтән тороп Темәс педучилищеһын тамамлай. Асҡар урта мәктәбендә 28 йыл уҡытып, 1977 йылда хаҡлы ялға сыға.\n— Маҡталып эшләнем, ләкин дан-шөһрәткә ынтылманым, һөнәри бурысымды намыҫ менән башҡарҙым. Беҙҙең дәүерҙә училище белеме менән генә булһа ла, бик көслө уҡытыусылар эшләне. Замандаштарым менән ғорурланам, һағынам, — ти инәй.\n1957 йылда Мәфтуха Ширияздан ҡыҙының фиҙакәр хеҙмәте РСФСР-ҙың халыҡ мәғарифы отличнигы исеме менән баһалана. 1963 йылда милли мәктәптәрҙә рус телен уҡытыу буйынса Бөтә Рәсәй ғилми-ғәмәли конференцияһына делегат итеп ебәрелә.\nУҡыусылары араһынан уңышлы кешеләр, яҡшы белгестәр үҫеп сығыуына ғорурлана ветеран уҡытыусы: уҡытыусыларҙы, табип һәм етәкселәрҙе исемләп барлап сыға. “Мәҙинә Уйылданова, Линиза Сәғәҙиева, Сәлимә Мирхәйҙәрова “атҡаҙанған уҡытыусы” исемен алды. Уҡыусыларымдың үҙемдән юғарыраҡ күтәрелеүе — хеҙмәтемә иң ҙур баһа”, — ти ул.\nНәғимйән Ғәлимйән улы гел етәксе вазифаларҙа эшләй. Һаҡлыҡ банкыһында, кино селтәрендә, райкомда хеҙмәт итә, бер осор мәҙәниәт бүлеген етәкләй, юғары партия мәктәбен тамамлай. Пенсияға сыҡҡанға ҡәҙәр оҙаҡ йылдар халыҡҡа көнкүреш хеҙмәте күрһәтеү йортонда директор була.\nЙәмәғәтенә лайыҡлы ҡатын, балаларына өлгөр, тилбер һәм иғтибарлы әсәй булырға ынтыла үҙе лә мәктәп эшенән бушамаған уҡытыусы. Биш балаға ғүмер бүләк итә Мәфтуха инәй. Нәғимйән апа менән үҙҙәре өлгөһөндә уларға яҡшы тәрбиә, белем бирәләр. Ғәлийән Свердловскиҙа Тау институтын тамамлай, Наил һәм Рәмил юл хужалығы техникумында уҡып сыға, Гөлназ менән Рауил уҡытыусы һөнәрен һайлай. Балалары — ғорурлығы, иң ҙур һөйөнөсө Мәфтуха инәйҙең. “Атайҙары менән 63 йыл татыу ғүмер кисерҙек. Балалар ҙа үҙебеҙ кеүек йәшлек йәрҙәре менән матур, тиң ғүмер итә. Төпсөк улым Рауилдың ғына ғүмер ебе иртә өҙөлдө”, — тип дауам итә инәй. Тормош булғас, үкенестәр ҙә, юғалтыуҙар ҙа кисерә әҙәм балаһы. Бала ҡайғыһын күтәргән Мәфтуха Ширияздан ҡыҙы алты йыл элек тормош иптәшен дә һуңғы юлға оҙатҡан.\nПенсияға сыҡҡас, Мәфтуха инәйҙең тормошонда өр-яңы балҡышлы ижади миҙгел асыла. Республиканан ситтә лә танылыу алған “Әхирәттәр” фольклор ансамбленең сағыу биҙәктәренең береһе ул.\n— Әхирәттәрем, рухташтарым, фекерҙәштәрем менән бергә янып-йәшнәп ижад ителгән, сәхнәләрҙе дер һелкеткән 25 йыл дәүер күҙ асып йомған аралай ғына булды. Ҡайҙа ғына йөрөмәнек! “Аҡ тирмә”лә булдыҡ, 1991—2006 йылдар арауығында бер генә “Салауат йыйыны”нан да ҡалманыҡ, Ҡазан, Әлмәт, Яр Саллы ҡалаларында сығыш яһаныҡ. Башҡорт ҡатын-ҡыҙҙарының милли кейемен, биҙәүестәрен, аш-һыуын тергеҙҙек. Ижади эшмәкәрлегебеҙ өсөн Ким Әхмәтйәнов исемендәге район премияһы менән бүләкләндек, — тип һөйләй ул.\nЙырға маһир, таҡмаҡ ҡойоу оҫтаһы Мәфтуха инәй балаларының имен-һау торғандарына ҡыуанып, ейән-бүләләрен һөйөп, килендәрен йомшап, бөгөн дә йырлап йәшәй. Уларҙың һүҙҙәрен дә, көйөн дә үҙе сығара:\nШиңгән гөлдәр сәскә атһасы,\nАҡҡан һыуҙар кире аҡһасы.\nШаулап та ғына гөрләп, янып-ярһып,\nЙәшлегебеҙ кире ҡайтһасы!..\nАвтор: Г. ФӘТХУЛЛИНА.


“Беҙ!” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иман » “Беҙ!”\n“Беҙ!” 10.11.2017 // Иман\n– Кешегә ғүмер бер тапҡыр ғына бирелә. Ә ниңә һуң ошо ваҡытты тик үҙең теләгәнсә үткәреү мөмкин түгел? Бар нәмәнең самаһы, сиге бар, әҙәп-әхлаҡ ҡанундарын үтәргә бурыслыһың. Үҙең түгел, ә йәмғиәт өсөн йәшәргә тейешһең кеүек килеп сыға...\nАллаһ Тәғәлә әҙәм балаһын ерҙе йәмләргә, матурларға ебәргән. Был бурысты бергәләп атҡарырға тейешбеҙ, хөрмәтле йәмәғәт. Әгәр ҙә ки “теләгәнсә йәшәйем” тип һәр кем тик үҙен ҡайғырта башлаһа, донъябыҙ, илебеҙ, йәмғиәтебеҙ, өммәтебеҙ, милләтебеҙ менән ни булыр? Ошо изге төшөнсәләрҙең тамырын һаҡлау, ҡеүәтен арттырыу ниәте борон-борондан иң алға ҡуйылған бит – кешелекте тап шул йәшәтә. Уртаҡ маҡсат булғанда ғына йәмғиәттең тамыры ныҡлы. Ә бының нигеҙендә дин, әҙәп-әхлаҡ ҡанундары ята.\nЭйе, әлеге һорауҙы биргән ҡәрҙәшебеҙ дөрөҫ әйтә: әҙәм балаһы тәү сиратта үҙен уратып алған мөхиттең, йәмғиәттең именлеген ҡайғыртып йәшәргә тейеш. Бының сере ябай: белемле, күркәм холоҡло, тәрбиәле булыу. Әгәр ҙә ки бәғзе берәү, мәҫәлән, иҫерткес эсемлектәр менән дуҫ, хеҙмәт һөймәй икән, ул йәмғиәтте үҫтерә аламы? Юҡ, киреһенсә, артҡа һөйрәй. Насар ҡылыҡ ул вирус кеүек: баш ҡалҡыта башлау менән юлына кәртә ҡуймаһаң, бөтөнләй аҙып китеүе ихтимал. Шуға ла, йәмғиәт имен булһын өсөн, һәр кем тәү сиратта үҙенең тәртибе тураһында уйларға, башҡаларға зарар килтермәҫкә тырышырға тейеш. Шайтан ҡотҡоһона бирелеүҙән һаҡланайыҡ, хөрмәтле йәмәғәт.\nЭйе, үҙеңдән алда башҡаны уйлау – әҙәм балаһындағы иң күркәм сифат. “Шулай икән, ер сәскәгә күмелә, ғүмер оҙоная”, – тигән имам Садиҡ. Аҡыл эйәләре күркәм холоҡто, әҙәплелекте, әхлаҡлылыҡты уңышҡа илткән хазина тип белә. Тәрбиәле кеше – бәхетле, ул ошо ырыҫты башҡаларға ла өләшеп йәшәй. Аллаһ Тәғәлә беҙгә тап шулай ярҙамлашып, ҡайғы-шатлыҡты бүлешеп, бер-беребеҙгә терәк-таяныс булып ғүмер итергә ҡушҡан.\nОшо урында билдәле бер хикәйәтте иҫкә төшөрөп уҙайыҡ. Муса ғәләйһис-сәләм йәшәгән заманда Ҡарун исемле ифрат бай кеше була. Уның мөлкәте һаҡланған асҡысты көслө бер кеше саҡ күтәреп йөрөй. Әммә зәҡәт хаҡында аят төшкәс, Ҡарун байлығынан өлөш сығарыуға ҡырҡа ҡаршылығын белдерә. Иртәнсәк уянһа, уның бар мөлкәтен ер йотҡан була...\nЭйе, Раббыбыҙ ҡөҙрәт бирмәһә, эргә-тирәңдәгеләр, яҡындарың бәләкәй генә булһа ла булышлыҡ күрһәтмәһә, һис нимәгә өлгәшеү мөмкин түгел. Шуның өсөн дә, хөрмәтле ҡәрҙәштәр, күңелгә мин-минлек тойғоһон яҡынайтырға ярамай. Ул йәмғиәттең бөтөнлөгөнә зыян килтерә. “Мин” түгел, ә “беҙ” тип йәшәргә өйрәнергә кәрәк. Мәғлүм ки, Исламдың тәрбиәһе тап шундай. “Мин” һүҙен тәүгеләрҙән булып иблис әйткән. Ул, Аллаһ Тәғәлә фәрештәләренә Әҙәмгә сәждә ҡылырға ҡушҡас, бойороҡто үтәмәгән. “Мин кешенән яҡшыраҡ, – тип тәкәбберлек күрһәткән. – Һин мине – уттан, ә уны балсыҡтан яралттың”.\nПәйғәмбәребеҙ Мөхәммәт ғәләйһис-сәләм йәмғиәттең, өммәттең бөтөнлөгөн, именлеген һаҡлау өсөн үҙеңдән алда башҡаларҙы уйлап йәшәргә саҡырған. “Тәкәбберлеккә бирелмәгеҙ. Был һыҙат – шайтан фиғеле”, – тигән ул. Һауаланмаһаҡ, уртаҡ мәнфәғәтте ҡайғыртып йәшәһәк, халҡыбыҙ, милләтебеҙ, өммәтебеҙ өлөштәргә бүленмәҫ, ә дөйөм көс менән алға барыр, тағы ла юғарыраҡҡа үрелер, иншаллаһ. Бының өсөн иһә һәр беребеҙҙең туҡтауһыҙ ғилемгә, тәрбиәлелеккә ынтылыуы, әҙәп-әхлаҡ, дин ҡанундарын хөрмәт итеүе, Аллаһ Тәғәләнән бирелгән һәләтен даими үҫтереп, йәмғиәткә терәк-таяныс булып йәшәүе мөһим. Ә дөйөм көс менән яуланған уңыш-ҡаҙаныштың бәрәкәте ифрат ҙур.\nТупланып, бер-беребеҙгә ярҙам итешеп, еребеҙгә йәм, ҡот өҫтәп ғүмер кисерәйек, хөрмәтле йәмәғәт. Айырымланмайыҡ. Аллаһ Тәғәлә “Мин!” тип маһаймаҫҡа, ә “Беҙ!” тип ғорурланып йәшәргә насип ҡылһын, иншаллаһ. Әс-сәләмү-ғәләйкүм үә рәхмәтул-лаһи үә бәрәкәтүһ! Амин.


Ҡыш бабайҙа ҡунаҡта\nАлыҫ араларҙы яҡын итеп килеп еткән Яңы йыл хужаһы балаларҙы республика башлығының шыршы байрамында тәбрикләне. Унда уҡыу алдынғылары, йәш спортсылар, йыр-моң һөйөүселәр менән осрашты.\nБөйөк Устюгтан боландарҙа түгел, ә вертолетта осоп килергә ҡарар иткән быйыл Ҡыш бабай. кушнаренко районы Первушин аэродромына килеп төшкәс тә «Заман менән бергә атларға кәрәк»,-ти белдерҙе ул. Яңы йылға тиклем һанаулы ғына көндәр ҡалған, тимәк, ваҡыт та самалы. Ә пландар ҙур, декабрь аҙағына тиклем республика балаларын ҡотлап өлгөрөү мотлаҡ.\nКүптән көтөп алынған буранлы төбәк ҡунаҡтарын кескәйҙәр сәк-сәк һәм түңәрәк күмәс менән ҡаршы алды. Тәмле ризыҡтарҙы улар үҙҙәре әҙерләп килгәйне.\nАртабан Ҡыш бабай менән Ҡарһылыу Өфөгә табан юл тотто. Ҡабалынып атларға тура киләсәк уларға. Ни тиһәң дә, Республика башлығы шыршыһына өлгөрөргә кәрәк.\nБөйөк Устюг ҡунағы уҡыу алдынғылары менән осрашыуға һуңламаны. Бүләктәр ҙә алып килгәйне ул. Иң ҡәҙерлеһе – «Тылсымлы белем китабы» ине. Тик «Яңы йыл биттәре буйлап сәйәхәт» ҡаршылыҡтар аша үтелде. Әкиәт ҡомартҡыһын урларға теләүселәр күп булды. Сценарийға ярашлы, спектаклдә билдәле әҫәрҙәрҙән өҙөктәр ҡуйылды. Тик уларҙың мәғәнәһе генә юғалған, мәҫәлән, «Алтын балыҡ» әкиәтендә төп персонажды Ҡыш бабайҙың үҙенә уйнарға тура килде.\nАл сәскә, алтын асҡыс, тылсымлы сүлмәк, ҡыҙыл башлыҡ - барлығы ике моҡсай бүләк ҡулда. Тик ни өсөндөр байрам кәйефе генә юҡ. Республика башлығы шыршыһына йыйылған тырыш һәм ныҡышмал малай-ҡыҙҙар Ҡыш бабайҙың был хәлгә ғәҙеллек индереүен күреп, бай һәм йөкмәткеле спектакль шаһиты булыуына ҡыуанысын белдерҙе. Әйткәндәй, сарала ҡатнашыусылар үҙҙәре лә байрамса кейенеп килгәйне.\nУҡыусылар артабан Ҡыш бабай, Ҡарһылыу, әкиәт геройҙары менән бергә рәхәтләнеп күңел асты, байрам уттарын тоҡандырҙы. Бигерәк тә аҡыллы баштар Яңы йыл йомаҡтарын сисеүҙә әүҙем ҡатнашты.\nЙыр-моң һөйөүселәрҙән тыш, шулай уҡ был байрамда йәш спортсылар, аҙ тәьмин ителгән ғаиләләрҙән, хәрби бурысын үтәгәндә һәләк булыусыларҙың балалары ҡатнашты.Һәр береһенең белем тауына күтәрелеү теләге ҙур, мәктәпте миҙал менән тамамларға теләүселәр ҙә етерлек.\nРеспублика башлығының шыршы байрамы тамам, алда бер төркөм уҡыусылар Мәскәүгә, Кремлдә үтәсәк Яңы йыл тамашаһына юлланасаҡ.\nҠыш бабай иһә сара аҙағында үҙенең маршрутын башҡа район-ҡалалар буйлап дауам итергә вәғәҙәләне. Каникулда ул барыһын да үҙенең резиденцияһында - Урман-Бишҡаҙаҡ ауылы янында көтә.


Республика башлығы бөгөн эш сәфәре менән Федоровка, Стәрлебаш, Миәкә райондарында | ГТРК «Башкортостан» — Новости Уфы и РБ\n31 августа 2016 — 15:43 ГТРК «Башкортостан»\nРеспублика башлығы бөгөн эш сәфәре менән Федоровка, Стәрлебаш, Миәкә райондарында.\nФедоровкала Рөстәм Хәмитов мәктәп асыу тантанаһында ҡатнашты. Ул балаларға яңы уҡыу йылында уңыштар теләне. Рөстәм Хәмитов әйтеүенсә, мәктәптәрҙә икенсе смена булырға тейеш түгел. Республика етәкселеге бының өсөн барыһын да эшләйәсәк. Райондың Ново-Михайловка ауылы янында яңы күпер ҙә төҙөлгән. Район өсөн ул бик кәрәк. Сөнки бында Покров-Эннат монастырына йылына 10 меңләп кеше килә. Рөстәм Хәмитов Федоровкала Балыҡ хужалығы эшмәкәрлеге менән дә танышты. Республика башлығының эш сәфәренә арналған сюжетты яңылыҡтарҙың киләһе сығарылыштарында ҡарағыҙ.


Һаҡланыу өсөн ҡалҡан\n7 Март , 08:18\nАуырыуҙан, кешеләрҙән һәм ендәрҙән булған зыян һәм зарарҙан һаҡланыу өсөн “Аятел-көрси” аятын, “Ихлас”, ”Фәләҡ”, ”Нәс” сүрәләрен уҡып йөрөргә кәрәк. Иртәнге намаҙҙан һуң һәм йоҡларға ятҡанда ошоларҙы уҡып, ҡулға өрөргә һәм бөтә тәнде һәм ята торған урынды һыпырырға. Һөйөклө бәйғәмбәребеҙ (с.ғ.с.) һаҡланыу өсөн ошо ике ҡыҫҡа доғаны ла өйрәтте.\n1. “Бисмилләәһилләҙии ләә йәдурру мәғә-смиһии шәй-үн филь-әрдый үә ләә фиссәмәәәә-и үә Һүвә-Ссәмииғуль- Ғәлиим”. (3 тапҡыр).\nМәғәнәһе: “Ер һәм күктәрҙә булған бер нәмә лә, Бөйөк Зат булған Алланың исеме менән булғас, зарар килтерә алмай, сөнки Ул – Ишетеүсе, Белеүсе”. Ошо доғаны ныҡлы ышаныу менән ҡояш сыҡҡанға тиклем һәм ҡояш байығас өс тапҡыр уҡыған кеше Аллаһы Тәғәләнең һағы аҫтына инә, уға бер нәмә лә зарар килтерә алмай».\n2. “Әғүүҙү би-кәлимәәтилләәһи-ттәммәәти мин шәрри мәә халәҡа”.\nМәғәнәһе: “Ул яралтҡан бөтә нәмәнең зыянынан Алланың камил һүҙҙәре менән Уға һыйынамын”.\nБыл доғаны ла ҡояш сыҡҡансы һәм ҡояш байығас өсәр тапҡыр уҡырға. Һәр бер яңы урынға барғас, бинаға ингәндә, ҡайҙа булһа ла туҡталғанда уҡыған кешегә был урындан киткәнгә тиклем бер ниндәй ҙә зыян килмәй. Был кешеләрҙән һәм ендәрҙән килгән зыянға ла, вирустарға ла ҡағыла.


Өфөлә йәшәүсе Рәшит Иждиһатов өсөн Ватанды һаҡлаусылар көнө икеләтә байрам\nАфғанстанда интернациональ бурысын үтәүсе яугир 23 февралдә тыуған көнөн дә билдәләй.\nУтыҙ йыл буйы һаҡлаған хәрби ҡомартҡыһы -зәңгәр беретын ул йылына ике тапҡыр кейә. Десантсылар һәм Ватанды һаҡлаусылар көнөндә. Рәмзиә менән Рәфит Иждиһатовтар ғаиләһендә дүрт ул үҫә. Улар барыһы ла бала саҡтан спортҡа ылыға. Саңғысы, мәргән атыусы, шахматсы, көслө ихтыярлы өлкән бала Рәшиттән ҡустылары ла өлгө ала.\nДүрт бер туғандың осрашыуы спорт күнекмәләренән тыш үтмәй. Ир уртаһына еткән Иждиһатовтар гер күтәреүҙә береһенән -береһен уҙып ярыша. Кабул ҡалаһы биләмәләрен ҡурғаш\nутынан һаҡлаған Рәшиткә һәм уның яуҙаштарына ла утлы мәшхәрҙән иҫән -имен ҡайтырға яҡшы физик көс һәм рухи әҙерлек ярҙам итә.\nУның хәрби хеҙмәтен тултырып тыныс илебеҙгә ҡайтыуына ла өс тиҫтә йыл ваҡыт үтеп киткән. Йәшлеген һуғыш яралаған хәрби дуҫтары араһында ғәҙәти тормошҡа күнегә алмай, үҙ тәғәйенләнешен таба алмаусы хеҙмәттәштәре лә булған бит. Әммә Рәшит Рәфит улының бала , үҫмер ваҡытынан яҡшы тәрбиә алыуы, сәләмәт йәшәү рәүеше юғалып ҡалмаҫҡа, үҙенең эҙенә баҫып килеүсе ҡустыларына һәм яҡындарына өлгөлө-ир уҙаман булырға ярҙам иткән.\nЯрты быуат буйы кешеләргә нур сәсеп, ышаныс биреп йәшәгән яугирга арнап, яҡындары Рәсәй киноһы йылы айҡанлы\nмахсус фильм төшөргән. Ҡатыны Гөлнара Мансаф ҡыҙы күҙлегенән Иждиғәтовтар ғаиләһенең бер генә мөһим ваҡиғаһы ла ситтә ҡалмаған.\nВатанды һаҡлаусылар көнөн һәм ярты быуатлыҡ ғүмер байрамын\nяугир -интернационалист Рәшит Иждиһатов яҡын туғандары, дуҫтары менән бергә тантаналы шарттарҙа ҡаршылай. Йәшләй генә дары еҫен татып, һуғыш юлын үткән Рәшит Рәфит улы йәш егеттәребеҙҙең илһөйәр Ватан һаҡсылары булып үҫеүен теләй.


«Киске Өфө» гәзитенең сайты - ИЮНЬ АЙЫНДА... - 2021 - Мәҡәләләр\nШулай ҙа һәр баҡсасы өсөн иң ябай һәм ҡул аҫтында булған ысул - ул органик ашлама. Бының өсөн бер өлөш тиҙәк һәм өс өлөш һыуҙы болғатырға һәм бер нисә көн әсетеп, тағы ла һыу менән аралаштырып, үҫемлектәргә ҡойоп сығырға кәрәк. Әсетелгән үлән бигерәк файҙалы буласаҡ, бының өсөн шулай уҡ бер өлөш үлән һәм өс өлөш һыу кәрәк.\nБыл ай сүп үләндәре менән көрәшеү мәле лә. Ваҡытында утап, сүп үләндәрен юл, канау ситтәренә һалығыҙ. Ул сереп, үҙенсәлекле ашламаға әүереләсәк.\nҠоротҡостар менән көрәшеү өсөн баҡсалағы ағастарға һәм ҡыуаҡтарға һабын, ылыҫ йәки тәмәке болғатылған һыу һибеп сығығыҙ. Гәрсис, әсе әрем, меңъяпраҡ, еҙ төймә, томаттың ботаҡтарын төнәтеп һибеү ҙә файҙа бирәсәк. Зарар килтереүсе күбәләктәрҙе юҡҡа сығарыу өсөн ағас ботаҡтары төбөнә бер аҙ кеүәҫ, крахмал шәрбәте (патока) һалынған банкалар элегеҙ. Һәр иртә һайын ҡурай еләге һәм еләктәрҙең аҫтына туҡыма түшәп, ҡыуаҡтарҙы һелкетеп сығығыҙ һәм ҡоротҡостарҙы йыйып алығыҙ. Ҡурай еләгенең ҡоротҡостарҙан зыян күргән һарғайған ботаҡтарын ҡырҡып алып, яндырығыҙ. Июндә емеш ағастарының емештәре ҡойола, был туҡтатып булмаған тәбиғи биологик процесс. Уларҙы йыйып алып торорға онотмағыҙ. Июнь башында айыу баланы (жимолость) емеш бирә башлай. Уңыштың 75 проценты өлгөрөп еткәс, уларҙы йыя башларға була, сөнки саҡ ҡына һуңлаһағыҙ, был эште һеҙҙең өсөн турғайҙар һәм барҡылдаҡтар башҡарып ҡуйыуы ихтимал. Еләк ҡыуаҡтарының кәрәкмәгән мыйыҡтарын ҡырҡығыҙ, тамыр йәйҙерә торғандарын ергә күмеп, һыу һибегеҙ. Ер ҡоро булһа, еләктәргә һыу һибергә кәрәк, ә бына ул мыйыҡ ебәргәндә һәм уңыш өлгөргән осорҙа һыу һибергә ярамай.\nИюндә ер өҫтөндәге өлөшө туңып, зыян күргән алмағас күп итеп йәшел үҫентеләр ебәрә башлай. Уларҙы төбөнән ҡырҡып ташлағыҙ. Июнь аҙағында крыжовник, ҡыҙыл һәм ҡара ҡарағатты үрсетә башлайҙар. Бының өсөн ҡыуаҡтан ботаҡтар киҫеп алаһың һәм тамыр үҫешен әүҙемләштерә торған шыйыҡсаларға, мәҫәлән, гетероауксинға 8-12 сәғәткә ҡуйып торорға. Аҙаҡтан уларҙы парниктарҙа тамыр йәйҙерәләр. Торф, ҡом өҫтәлгән тупраҡ яҡшыраҡ буласаҡ. Ботаҡтарҙы 1,5-2 см тәрәнлектә ултыртырға. Температура 18-20 градустан артмаһын, унан юғары күтәрелә башлаһа, мотлаҡ ышыҡ булдырырға кәрәк. Ботаҡтарҙы парникта тамыр йәйгәнсе тоторға.\nЯҙылған: 11.06.21 | Ҡаралған: 209


25 март Викимилектә\nЕр: Спорт киноһы көнө.\nЕвропа: Таланттар көнө.\nБеларусь: Ирек (бойондороҡһоҙлоҡ) көнө.\nРәсәй: Рәсәй империяһында почта открыткаһы тыуған көн.\nСловакия: Кеше хоҡуғы өсөн көрәш көнө.\nСловения: Әсәләр көнө.\nУкраина: Именлек хеҙмәте көнө.\nШвеция: Торналар көнө.\nРәсәй: Мәҙәниәт хеҙмәткәрҙәре көнө.\nЯңы Зеландия: Армия көнө.\n1604: Томск ҡалаһына нигеҙ һалына.\n1836: Өфөлә Дворян йыйылышы бинаһында тәүге асыҡ йәмәғәт китапханаһы эшләй башлай.\n1932: Хәҙерге Башҡорт дәүләт медицина университеты эш башлай.\n1933: Стәрлетамаҡта автомәктәп асыла.\n1938: Мәскәү телеүҙәгенән тапшырыуҙар башлана.\n1938: Өфө ҡалаһының Совет районы ойошторола.\n1948: Сибай ҡалаһында Башҡортостан баҡыр-көкөрт комбинаты эш башлай.\n1974: СССР-ҙа «Калина красная» кинофильмының премьераһы була.\n2006: Өфөлә Поляк мәҙәниәте көндәре асыла.\n2008: Парижда ЮНЕСКО-ның штаб-фатирында Башҡортостан Республикаһының халыҡ-ара презентацияһы асыла.\nПолянцев Александр Андрианович (1905—27.09.1963), ғалим-хирург, юғары мәктәп уҡытыусыһы. 1940—1948 йылдарҙа Башҡорт дәүләт медицина институтының дөйөм хирургия, 1945 йылдан — госпиталь хирургияһы кафедраһы мөдире, бер үк ваҡытта 1941—1945 йылдарҙа Башҡорт АССР-ы Һаулыҡ һаҡлау халыҡ комиссариатының өлкән инспекторы. Медицина фәндәре докторы (1939), профессор (1941). СССР-ҙың һаулыҡ һаҡлау отличнигы (1940). Сығышы менән Вятка губернаһының Усад ауылынан.\nСиренко Иван Лаврентьевич (1910—8.06.1965), СССР-ҙың хәрби хеҙмәткәре, лётчик, гвардия подполковнигы. 1939—1940 йылғы совет-фин һуғышында һәм Бөйөк Ватан һуғышында ҡатнашыусы. Советтар Союзы Геройы (1945).\nШендель Василий Федорович (1920—1984), төҙөлөш тармағы эшмәкәре. 1956 йылдан Бәләбәй ҡалаһындағы «Шкаповнефтестрой» тресының яуаплы хеҙмәткәре, 1966—1980 йылдарҙа — идарасыһы. СССР нефть һәм газ сәнәғәте отличнигы, Хеҙмәт Ҡыҙыл Байраҡ һәм «Почёт Билдәһе» ордендары кавалеры. Сығышы менән хәҙерге Красноярск крайының Ҡыҙыл Туран районы Сыда ауылынан.\nСалмасов Павел Петрович (1930—30.10.2017), СССР һәм Рәсәй рәссамы. 1957—1984 йылдарҙа Башҡортостан ижади производство комбинаты (Өфө) рәссамы. 1961 йылдан СССР Рәссамдар союзы ағзаһы. Рәсәй Федерацияһының атҡаҙанған (2006) һәм Башҡорт АССР-ының халыҡ (1990) рәссамы.\nИлһамова Рәүфә Мөхөтдин ҡыҙы (1955), мәғариф алдынғыһы. 1978 йылдан Өфө ҡалаһының хәҙерге Фатима Мостафина исемендәге 20-се гимназияһының рус теле һәм әҙәбиәте уҡытыусыһы. Башҡортостан Республикаһының атҡаҙанған уҡытыусыһы (2010). Сығышы менән хәҙерге Башҡортостан Республикаһының Белорет районы Берештамаҡ ауылынан.\nКурбетьева Александра Иннокентьевна (1955), мәғариф алдынғыһы. 2007 йылдан Рәсәй Федерацияһы ҡарамағындағы Финанс университетының Өфө филиалы уҡытыусыһы, шул иҫәптән 2015 йылғаса иҡтисад һәм бухгалтерия иҫәбе кафедраһы мөдире. Почётлы урта һөнәри белем биреү хеҙмәткәре, Башҡортостан Республикаһының мәғариф отличнигы. Сығышы менән хәҙерге Бүрәт Республикаһының Еравнин районы Сосново-Озёрское ауылынан.\nУйылданов Фәнил Ғәфүр улы (1965), спортсы. 1996—2000 йылдарҙа кикбоксинг буйынса Рәсәй йыйылма командаһы ағзаһы. Сибайҙың «Искра» спорт клубы тәрбиәләнеүсеһе. Рәсәйҙең халыҡ-ара класлы спорт мастеры (1999). Башҡортостан Республикаһының күренекле спортсыһы (1997). Сығышы менән ошо ҡаланан.\nНоскова Светлана Александровна (1975), спортсы. 1992—2002 йылдарҙа тхэквондо буйынса Рәсәй йыйылма командаһы ағзаһы. 1996—2002 йылдарҙа 464-се Уҡыу күнекмәләр үҙәге, бер үк ваҡытта 1997—2002 йылдарҙа Юғары спорт оҫталығы мәктәбе һәм Өфөләге 15-се балалар-үҫмерҙәр олимпия резервы махсус спорт мәктәбе өсөн сығыш яһаусы. Рәсәйҙең халыҡ ара класлы (1994) һәм атҡаҙанған (2001) спорт мастеры. Башҡортостан Республикаһының күренекле спортсыһы (2000). Сығышы менән хәҙерге Түбәнге Новгород ҡалаһынан.\nКалганов Алексей Нестерович (1921—16.04.1990), Бөйөк Ватан һуғышы яугиры, артиллерия полкының орудие командиры, гвардия өлкән сержанты. Советтар Союзы Геройы (1945).\nЗдобнова Зоя Петровна (1926), ғалим-тел белгесе. 1953 йылдан Башҡорт дәүләт университеты уҡытыусыһы. Филология фәндәре докторы (1983), профессор (1986). Башҡортостан Республикаһының атҡаҙанған фән эшмәкәре (1995), Рәсәй Федерацияһының почётлы юғары һөнәри белем биреү хеҙмәткәре (2001). Сығышы менән хәҙерге Татарстан Республикаһының Чистай ҡалаһынан.\nДекало Владимир Дмитриевич (1951—2008), музыкант, йырҙар авторы. 1973 йылдан Балаҡатай район мәҙәниәт йортоноң аккомпаниаторы, художество етәксеһе, директоры, халыҡ хоры һәм вокал-инструменталь ансамбль етәксеһе. Башҡорт АССР-ының атҡаҙанған мәҙәниәт хеҙмәткәре (1989), Бөтә Союз халыҡ ижады фестивале лауреаты. Сығышы менән хәҙерге Башҡортостан Республикаһының Федоровка районы Новая Подолка (1970-се йылдарҙа бөткән) ауылынан.\nИсмәғилев Рафаэль Ришат улы (1951), ғалим-агроном. 1978 йылдан Башҡортостан ауыл хужалығы институты һәм Башҡорт дәүләт аграр университеты уҡытыусыһы, шул иҫәптән 1982 йылға тиклем һәм 1990—1992 йылдарҙа өлкән ғилми хеҙмәткәр, 1994—1998 йылдарҙа һәм 1999 йылдан үҫемлекселек, мал аҙығы етештереү һәм емешселек йәшелсәселек кафедраһы мөдире. Башҡортостан Республикаһы Фәндәр Академияһының мөхбир-ағзаһы (1998), ауыл хужалығы фәндәре докторы (1992), профессор (1993), Башҡортостан Республикаһының атҡаҙанған фән эшмәкәре, Рәсәй Федерацияһы юғары мәктәбенең атҡаҙанған хеҙмәткәре (2010). Башҡортостан Республикаһының Фән һәм техника өлкәһендәге дәүләт премияһы лауреаты.\nИсмәғилева Әлфиә Ибраһим ҡыҙы (1951), һаулыҡ һаҡлау өлкәһе ветераны, ғалим-табиб. 1979 йылдан Өфөләге 6-сы дауахананың баш табип урынбаҫары, бер үк ваҡытта Башҡорт дәүләт медицина институты һәм Башҡорт дәүләт медицина университеты уҡытыусыһы. Башҡорт АССР-ының ун икенсе саҡырылыш (1991—1995) Юғары Советының халыҡ депутаты һәм Башҡортостан Республикаһының беренсе саҡырылыш (1995—1999) Дәүләт Йыйылышы — Ҡоролтай депутаты. Медицина фәндәре кандидаты, доцент. Башҡортостан Республикаһының атҡаҙанған табибы. СССР-ҙың һәм Башҡортостандың һаулыҡ һаҡлау отличнигы.\nСәйфуллин Рафаил Сәғиҙулла улы (1932—7.05.1971), хәрби хеҙмәт бурысын үтәгәндә батырҙарса һәләк булған беренсе класлы летчик-һынаусы, капитан. Ҡыҙыл Йондоҙ ордены кавалеры. Сығышы менән хәҙерге Башҡортостан Республикаһының Ауырғазы районы Күҙәк ауылынан.\nКирәйев Фәрит Мөлөк улы (1937), техник-механик. 1957—1984 йылдарҙа Салауат нефть химияһы комбинаты һәм «Салауатнефтеоргсинтез» берекмәһе эшсеһе. 2-се (1980) һәм 3-сө дәрәжә (1975) Хеҙмәт Даны ордены кавалеры. Сығышы менән Ишембай ҡалаһынан.\nЗарипов Риф Әхмәтнур улы (1947), ауыл хужалығы, комсомол, партия һәм совет органдары ветераны. 1991—2012 йылдарҙа «”Нефтекама” теплица комбинатын төҙөү дирекцияһы» дәүләт унитар предприятиеһы директоры. Башҡорт АССР-ының 12-се саҡырылыш (1990—1993) Юғары Советы депутаты. Башҡортостан Республикаһының атҡаҙанған ауыл хужалығы хеҙмәткәре (2006). Башҡорт АССР-ы Юғары Советы Президиумының (1978) һәм Башҡортостан Республикаһының (2004) Почёт грамотаһы менән бүләкләнеүсе.\nПчелинцев Виктор Александрович (1947), дәүләт хеҙмәте ветераны, ғалим-хоҡуҡ белгесе, йәмәғәтсе. Башҡортостан Республикаһының беренсе (1995—1999) һәм бишенсе (2013—2018) саҡырылыш Дәүләт Йыйылышы — Ҡоролтай депутаты. 2013 йылдан «Собор русских Башкортостана» төбәк йәмәғәт ойошмаһының башҡарма комитет рәйесе. Юридик фәндәр кандидаты. Башҡортостан Республикаһының атҡаҙанған юрисы. Башҡортостан Республикаһының Халыҡтар дуҫлығы һәм Григорий Аксаков (2020) ордендары кавалеры, Почёт грамотаһы менән бүләкләнеүсе. Сығышы менән хәҙерге Башҡортостан Республикаһының Әлшәй районы Гигорьевка ауылынан.\nЧубуков Григорий Андреевич (1947), хеҙмәт ветераны. 1969 йылдан «Южарланнефть» нефть һәм газ сығарыу идаралығының быраулаусы ярҙамсыһы, операторы. 3-сө дәрәжә Хеҙмәт Даны ордены кавалеры (1984). Сығышы менән хәҙерге Башҡортостан Республикаһының Дүртөйлө районы Әңгәсәк ауылынан.\nӘхтәмов Рауил Абдрахман улы (1947), һөнәри техник белем биреү өлкәһе ветераны. 1968 йылдан Салауат ҡалаһы 7-се ГПТУ-ның производствоға өйрәтеү мастеры, 1980 йылдан — өлкән мастер: 1992—1194 йылдарҙа 72-се СПТУ директорының производство эштәре буйынса урынбаҫары. Башҡорт АССР-ының атҡаҙанған халыҡ мәғарифы хеҙмәткәре (1991). Сығышы менән хәҙерге Башҡортостан Республикаһының Стәрлетамаҡ районы Бәләкәй Аллағыуат ауылынан.\nЯковлев Михаил Егорович (1952), спорт ветераны. Күреү буйынса инвалидтарҙың СССР (1990—1991), БДБ (1992) һәм Рәсәй (1993—2004) йыйылма командалары ағзаһы. Паралимпия уйындарында ҡатнашыусы (1996, 2000). Дзюдо буйынса Рәсәйҙең халыҡ-ара класлы (1992) һәм атҡаҙанған спорт мастеры (2003). Башҡортостан Республикаһының күренекле спортсыһы (2001). Сығышы менән хәҙерге Башҡортостан Республикаһының Шишмә районы әлеге ваҡытта бөткән Листовка ауылынан.\nҒәлләметдинов Рикес Йыһанур улы (1957), төҙөлөш тармағы һәм муниципаль хеҙмәт ветераны. 2000 йылдан Борай районы хакимиәт башлығы урынбаҫары. Башҡортостан Республикаһының атҡаҙанған төҙөүсеһе. Сығышы менән ошо райондың Иҫке Көрйә ауылынан.\nМөсифуллин Мөҙәрис Ғәйнелғилем улы (1957), муниципаль хеҙмәт һәм мәҙәниәт өлкәһе ветераны, яҙыусы. 1982 йылдан Дүртөйлө район мәҙәниәт йорто режиссёры, 1984 йылдан район Советы башҡарма комитетының һәм район хакимиәтенең мәҙәниәт бүлеге мөдире һәм начальнигы; 2006 йылдан район мәҙәниәт йорто директоры; 2018—2021 йылдарҙа Дүртөйлө тарих-тыуған яҡты өйрәнеү музейы директоры. 1995 йылдан Рәсәй һәм Башҡортостан Яҙыусылар союздары ағзаһы. Райондың Назар Нәжми исемендәге әҙәби премияһы лауреаты (2018).\nНовиков Юрий Олегович (1957), ғалим-невролог. 1994 йылдан Өфө ҡалаһындағы Мануаль терапия үҙәгенең баш табибы, бер үк ваҡытта 2001 йылдан Башҡорт дәүләт медицина университеты уҡытыусыһы, шул иҫәптән 2007 йылға тиклем Дипломдан һуң белем биреү институтының мануаль терапия кафедраһы мөдире. Медицина фәндәре докторы (2001), профессор (2002). Башҡортостан Республикаһының атҡаҙанған табибы (2000).\nҺаҙый Сәғҙи (1883—26.01.1933), башҡорт яҙыусыһы, тәржемәсе һәм журналист.\nКәримов Йәғәфәр Сәхи улы (1943), педагог, 1971—2010 йылдарҙа Баймаҡ ҡалаһы 1-се мәктәбенең директор урынбаҫары. Башҡорт АССР-ының атҡаҙанған мәҙәниәт хеҙмәткәре (1987), Башҡортостан Республикаһының мәғариф отличнигы (2003). Сығышы менән Баймаҡ районы Байыш ауылынан.\nСәйфүғәлиев Зәки Зыя улы (1943), медицина өлкәһе хеҙмәткәре. 1977—2005 йылдарҙа Тәтешле районының баш санитар табибы. Башҡортостандың атҡаҙанған табибы.\nҒәниева Фатима Нуретдин ҡыҙы (1909—1989), уҡытыусы, СССР-ҙың II саҡырылыш (1946) Юғары Советы депутаты. Башҡорт АССР-ының атҡаҙанған уҡытыусыһы (1944), «Почёт Билдәһе» ордены кавалеры (1939).\nКазаков Степан Александрович (1914—7.12.1964), 1938 йылда Хәсән күле һуғышында, 1939—1940 йылдарҙа совет-фин һәм Бөйөк Ватан һуғышында ҡатнашҡан яугир. Артиллерия полкының разведка начальнигы, гвардия лейтенанты, Советтар Союзы Геройы (1943).\nБекетов Василий Семёнович (1924—18.09.1991), Бөйөк Ватан һуғышы яугире, уҡсылар взводы командиры, гвардия өлкән сержанты. Советтар Союзы Геройы (1945).\nБикҡолов Мөнир Кәрәмәт улы (1944—23.07.2016), хеҙмәт алдынғыһы. 1971—2004 йылдарҙа Өфө телефон аппаратураһы заводында һәм «БЭТО» йәмғиәтендә слесарь. Хеҙмәт Даны орденының тулы кавалеры.\n25 мартта тыуғандар\n1881: Бела Барток, Венгрия композиторы, пианист һәм музыка белгесе-фольклорсы.\n1905: Абдулла Әхмәт, Бөйөк Ватан һуғышында ҡатнашҡан татар яҙыусыһы.\n1925: Сергей Ивченко, СССР-ҙың ғалим-биологы, яҙыусы.\n1925: Александр Чекалин, Бөйөк Ватан һуғышы партизаны, разведчик, Советтар Союзы Геройы (1942, үлгәндән һуң).\n1940: Александр Прошкин, СССР һәм Рәсәй кинорежиссёры, актёр, Рәсәй Федерацияһының халыҡ артисы (1995).\n1945: Георгий Мамиконов, СССР һәм Рәсәй йырсыһы, «Доктор Ватсон» төркөмөнең художество етәксеһе һәм солисы, Рәсәй Федерацияһының атҡаҙанған сәнғәт эшмәкәре (2003) һәм атҡаҙанған артисы (1995).\n1950: Борис Бурда, эрудит, «Что? Где? Когда?» клубы маһиры, бард һәм кулинар.\n1980: Закир Даудов (1980—30.12.1999), Рәсәй Федерацияһы Ҡораллы Көстәренә саҡырыу буйынса алынған хәрби хеҙмәткәр, өлкән сержант, Рәсәй Геройы (2000, үлгәндән һуң). Милләте ҡумыҡ, сығышы менән Дағстан Республикаһынан.\n25 мартта вафат булғандар\nhttps://ba.wikipedia.org/w/index.php?title=25_март&oldid=1133183 ҡабул ителгән\nПоследний раз редактировалась 7 май 2022 в 12:39\nБыл бит һуңғы тапҡыр 12:39 7 май 2022 үҙгәртелгән.


Борисовка (Ауырғазы районы) — Башҡорт Википедияһы\nБорисовка (Ауырғазы районы)\n80 205 810 005\n80 605 410 116\nБорисовка (рус. Борисовка) — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 5 кеше. Почта индексы — 453472, ОКАТО коды — 80205810005.\nБорисовка ауылына 1911 йылда урыҫ күскенселәре нигеҙ һала. Революцияға тиклем бында земство училищеһы була. 1920 йылда ауылда етем балалар приюты асыла. Быҙауяҙ районының Кесе Ибрай ауыл Советына ҡараған.\n2002 йылғы халыҡ иҫәбен алыу мәғлүмәтенә ярашлы, күпселек милләт — урыҫтар (100 %).\nРайон үҙәгенә тиклем (Талбазы): 12 км\nЯҡындағы тимер юл станцияһы (Аҡкүл): 30 км.\n↑ Генеалогия и архивы. Борисовка\n↑ улицы д.Борисовка\nhttps://ba.wikipedia.org/w/index.php?title=Борисовка_(Ауырғазы_районы)&oldid=1143856 ҡабул ителгән\nБыл бит һуңғы тапҡыр 14:56 25 июнь 2022 үҙгәртелгән.


Гәзиттең номеры: 126-127 » Гәзиттең номеры: 126-127 » Яйыҡ гәзите | Газета Яик\nЯйыҡ гәзите » Гәзиттең номеры: 126-127\n«Ауыл кешеһемен мин!...»31.10.2014\nИғтибарығыҙға район Советы депутаты (Аграр һорауҙар, ерҙәрҙе файҙаланыу, төҙөкләндереү, экология һәм ғәҙәттән тыш хәлдәр буйынса даими комиссия рәйесе), БР-ҙың атҡаҙанған мәҙәниәт хеҙмәткәре әлимйән Хилажев менән әң гәмә тәҡдим итәбеҙ. Төбәк өсөн әһәмиәтле ауыл хужалығы предприятиеһын етәкләп һәм мәҙәниәт тормошонда актив ҡатнашып, бар учалыларға электән яҡшы таныш булһа, «Байыҡ» телевизион бейеү конкурсында гран-при һәм ике беренсе урын алып (2009, 2011 йылдарҙа), республика кимәлендә лә билдәлелек алған кеше. Әле лә яуаплы вазифа биләй - Учалы муниципаль филармонияһы директоры.\n- Һеҙҙе паспортығыҙҙағы исем-шәрифегеҙ менән атаған кеше һирәк буғай, әйҙәгеҙ әң гәмәне ошо мәсьәләгә асыҡлыҡ индереүҙән башлайыҡ.\n- Ҡыҫҡартып Жан Жаныч тигәндәренә өйрәнеп тә бөттөм инде. Документ буйынса алимжан абдуллажан улы булам, тамам әҙәбисә әйткәндә - әлимйән әбдуллайән улы. Яҡшы ниәт менән өндәшәләр икән, исемемде ҡаҙаҡса ла, французса ла үҙгәртеүҙәренә бер ҙә ҡаршы түгелмен.\n- Хеҙмәт һәм ижад биографияһы менән таныштырып үтмәҫһегеҙме?\n- 1959 йылдың 11 октябрендә тыуғанмын. Республика көнө менән тура килеүендә үҙемдең бер ҡаҙанышым юҡ, шулай ҙа ғорурлыҡ кисерелә. Атайым водитель, йәшелсәселек тармағында бригадир булып эшләне, бөгөн беҙҙең арала юҡ. Әсәйем, Мәрйәм Фазлый ҡыҙы, шөкөр, иҫән. Икеһе лә йырға ла, бейеүгә лә әүәҫ булдылар. аиләлә өс бала үҫтек. Гүзәлиә туғаным әле ҡалала тәрбиәсе булып хеҙмәт итә, Минзәлә - Кирәбелә шәфҡәт туташы. Уҙем 4-се класты тамамлағансы тыуған ауылымда уҡыным.\nЙоҡоң тәмле булһын!31.10.2014\nТөнгө йоҡо тәбиғи булырға тейеш, әммә күптәр өсөн был хыялға әйләнеп бара. Ни өсөн? Дарыу эсмәйенсә генә йоҡоно көйләп буламы? Боронғолар уны бәләкәй үлем тип йөрөткән. Әммә 1953 йылда Чикаго университеты ғалимдары ентекле тикшереүҙәр үткәргәндән һуң, мейебеҙҙең серем иткән ваҡытта ла эшмәкәрлеген туҡтатмауын асыҡлаған. Икенсе төрлө әйткәндә, йоҡлаған ваҡытта тарамыштарыбыҙ ғына ял итә, ә йәшәүебеҙҙе тәьмин итеүсе организмыбыҙҙың башҡа ағзалары эшләй. Тик көндөҙгөнән айырмалы, төнгө тәртиптә.\nЙоҡоноң бер нисә стадияһы бар. Тәүгеһендә кеше уяулыҡтан йоҡоға тала. Был ваҡытта уны уятһаң, ул йоҡламауын, ятып ҡына тороуын йә аҙ ғына уйланып ятыуын иҫбатларға маташасаҡ. Икенсе осор 20 минуттан һуң килә. Ул дөйөм йоҡо ваҡытының яртыһын тиерлек биләй. Әлегә ғалимдар был осорҙа мейенең ниндәй кисерештәргә бирелеүен тулыһынса асыҡлап бөтмәгән. Шуныһы: кешене ошо ваҡытта уятһаң, ул кире йоҡлап киткәндән һуң был стадияны ҡабат үтә.\nӨсөнсө стадия - «әкрен» йәки ортодоксаль йоҡо тип атала. Дөйөм йоҡо ваҡытының дүрттән бер өлөшөн ала һәм тап ошо мәлдә мейе ял итеп ҡала. Ял итеү - мейенең эшен туҡтата тигәнде аңлатмай, әлбиттә. Сөнки ул «серем итһә» лә, организмдың бөтә системалары эшмәкәрлегенә «күҙ-ҡолаҡ» булып ята. Организм иһә был осорҙа киләһе көнгә кәрәкле матдәләрҙе һәм элементтарҙы тергеҙеү менән мәшғүл. Икенсе төрлө әйткәндә, ҡаҡшаған туҡымалар тергеҙелә, иммун системаһы активлаша, күҙәнәктәр синтезы өсөн кәрәк булған аҡһымдар, башҡа мөһим матдәләр туплана. Мәҫәлән, көн яҡтыһында бигерәк тә тиренең сәләмәтлеген тәьмин итеүсе А һәм Н витаминдары ҡаҡшай. Төнөн улар бер ниндәй ҡаршылыҡһыҙ тирегә үтеп инеп, шифа бирә.\nХалыҡ һаулығы һағында31.10.2014\nИлдең ныҡлы киләсәге халыҡтың рухи һәм физик сәләмәтлегенә ҡайтып ҡала. Был кешеләрҙең үҙ һаулығына яуаплы ҡарашына, медицина ярҙамының сифатына бәйле. Ошо факторҙарҙы иҫәпкә алып, район хакимиәтенең бәләкәй залында халыҡтың һаулығын һаҡлау, алкоголизм, тәмәке тартыу, туберкулез һәм ВИЧ-инфекцияларҙы профилактикалау буйынса сираттағы ведомство-ара комиссия ултырышы үтте. Унда район һәм ҡала хакимиәте, ауыл Советы башлыҡтары, мәғариф өлкәһе вәкилдәре, медицина хеҙмәткәрҙәре ҡатнашты.\nТәүгеләрҙән булып диспансеризацияға бәйле һорауҙар ҡаралды. Баш табиптың амбулатор-поликлиника хеҙмәте буйынса урынбаҫары Жанна Балясова үткән йылдың диспансеризациялау һөҙөмтәләрен быйылғы йылдың 9 айы менән сағыштырып үтте. 2013 йылда план буйынса 10600 кеше диспансеризация үтергә тейеш булһа, быйыл был һандар 13489-ға арттырылған. Белеүебеҙсә, халыҡтың сәләмәтлеген тикшереү ике этаптан тора. Беренсе этапты әлеге көнгә 10600 кеше үткән, йәғни үтергә тейешлеләрҙең 78,6%. Икенсе этапты тамамлаусылар 2013 йылда 7326 кеше (69,1%) булһа, быйылғы 9 айҙа - 7895 кеше (74,5%).\n«…теләгән әмәл эҙләй»31.10.2014\nАуыл хужалығы һәм эшкәртеү сәнәғәте хеҙмәткәрҙәре көнө алдынан район хакимиәте башлығы урынбаҫары, ауыл хужалығы бүлеге начальнигы Әдип Әғләм улы Ҡарамышев менән осраштыҡ. Һеҙҙең иғтибарға ауыл ерлеге өсөн үтә әһәмиәтле тармаҡтың бөгөнгө хәле тураһында әң гәмә тәҡдим итәбеҙ.\n- 2014 йылдың 9 айында район ауыл хужалығы 1 миллиард 40,7 миллион һумлыҡ продукция етештерҙе. Былтырғыға ҡарағанда 85 процент. Тулайым продукция етештереүҙә былтыр ауыл хужалығы предприятиеларының өлөшө 25,9 процент булһа, быйыл - 23,9 процент. Йәғни продукцияның төп өлөшө, 68,9 процент йәки 716,9 млн һум - шәхси йорт хужалыҡтарына тура килә. Районда 15 мең самаһы бындай хужалыҡ иҫәпләнә. Артабан үҫешеү резервы ҙур, тик бына продукцияны лайыҡлы хаҡҡа тапшырыу системаһының юҡлығы кәртә ҡуя. Бер яҡтан районыбыҙҙа ҡулланыусылар йәмғиәте, әҙерләүҙәр хеҙмәте йүнле эшләмәһә, икенсе яҡтан хаҡтар диспаритеты аяҡ сала. Оҡшаш хәл бөтә илдә тиерлек күҙәтелә.\nХеҙмәтенә күрә - хөрмәте31.10.2014\nАуыл хужалығы һәм эшкәртеүсе сәнәғәт хеҙмәткәрҙәре көнө айҡанлы бер төркөм алдынғылар намыҫлы хеҙмәт, тармаҡ үҫешенә тос өлөш индергәндәре өсөн юғары наградаларға лайыҡ булдылар.\nРФ Ауыл хужалығы министры Н.Федоров һәм Мәскәү мэры С. Собянин ҡул ҡуйған Диплом һәм «Алтын көҙ» Рәсәй агросәнәғәт күргәҙмәһенең бронза миҙалы менән крәҫтиән-фермер хужалығы башлығы Мират Хисмәтулла улы Ильясов бүләкләнде.\nРФ Ауыл хужалығы министрлығының Рәхмәт хаты оҙаҡ йылдар ауыл хужалығы бүлегендә хеҙмәт иткән Рәсимә Фуат ҡыҙы Кәримоваға тапшырылды.\nБР Хөкүмәтенең Почет грамотаһы менән Учалы ветеринар станцияһы начальнигы урынбаҫары Самат Туҡай улы Әлхәмов билдәләнде.\nҠартлыҡҡа бирешмәй, ихаталарында иртәнән кискә тиклем ни менәндер мәшғүл булғандар районыбыҙҙа бихисап. Улар һәр ваҡыт хәрәкәттә, ҡайҙалыр ашыға, нимәлер эшләй, тәрбиәләй, ундайҙарға үҙ йәшен биреүе лә ҡыйын.\nБурансы ҡасабаһында йәшәүсе Суфияровтарҙы шундайҙар иҫәбенә индерергә мөмкин. Вәлиәхмәт Ғәлиәхмәт улы һәм Венера Ғимаз ҡыҙының Бурансыға килеп төпләнеүҙәренә 14 йыл үтеп киткән. Заманында БАМ-да, Үзбәкстанда ла йәшәргә тура килә үҙҙәренә. Вәлиәхмәт ағай 44 йылға яҡын тау-байыҡтырыу комбинатында водитель, ә тормош иптәше тегеү фабрикаһында эшләгәндән һуң, хаҡлы ялға сыға. Пенсияла булһалар ҙа, һис буш тормайҙар. Йор-ҡураларын, 20 сутый баҡсаларын да ҡарарға өлгөрәләр. Емеш ағастары һәм ҡыуаҡтары үҫтерәләр. Вәлиәхмәт әлиәхмәт улының иң яратҡан шөғөлө - ҡуян үрсетеү.


Төбәктә 17 июлдә аяҙлы-болотло һауа торошо һәм иртән томан була // Йәмғиәт | новости башинформ.рф\n17 февраль, Йәкшәмбе\n8:20, 17 июля 2018 Йәмғиәт\nТөбәктә 17 июлдә аяҙлы-болотло һауа торошо һәм иртән томан була Фото: «Башинформ» мәғлүмәт агентлығы\nӨФӨ, 2018 йыл, 17 июль. /«Башинформ» мәғлүмәт агентлығы, Роҙалиә Вәлиева/.\nРеспублика Гидрометүҙәк мәғлүмәте буйынса, 17 июлдә Башҡортостанда яуым-төшөмһөҙ аяҙлы-болотло һауа торошо көтөлә.\nКөндөҙ республиканың көньяғы буйынса күк күкрәп, бер аҙ ҡыҫҡа ваҡытлы ваҡытлы ямғыр яуа. Ел көньяҡ-көнсығыштан секундына 5-10 метр тиҙлектә иҫә, күк күкрәгәндә көсәйеүсән. Һауа температураһы төндә 15-20°, көнсығыш буйынса 12°, көндөҙ 27-32° йылы көтөлә.\nЮлдарҙа урыны менән томан төшә, күреү мөмкинлеге 500-1000 метр.\nХәүефле тәбиғи күренештәр фараз ителмәй.


«Өфөлә БРИКС саммитының юғары кимәлдә үтәсәгенә ышанам» — Бразилияның Рәсәйҙәге Илсеһе // Йәмғиәт | новости башинформ.рф\n«Өфөлә БРИКС саммитының юғары кимәлдә үтәсәгенә ышанам» — Бразилияның Рәсәйҙәге Илсеһе\n12:27, 10 февраля 2015 Йәмғиәт\nӨФӨ, 2015 йыл, 10 февраль. /«Башинформ» мәғлүмәт агентлығы, Гөлсәсәк Ханнанова/.\nБразилия Федератив Республикаһының Рәсәй Федерацияһындағы Ғәҙәттән тыш һәм Тулы хоҡуҡлы илсеһе Антонио Жозе Валлим Геррейро 2015 йылдың июлендә Өфөлә БРИКС саммиты юғары кимәлдә үтәсәк һәм ошо альянсҡа ингән илдәрҙең берлектәге яңы сәйәсәтен һәм иҡтисади стратегияһын төҙөүҙә яңы этап буласаҡ тип ышана. Был хаҡта ул Мәскәүҙең «Евразия юридик журналы»на биргән интервьюһында һөйләне. Ул Рәсәйҙең, атап әйткәндә, Башҡортостандың 2015 йылғы саммиттарҙы юғары кимәлдә уҙғарыу мөмкинлеге булыуын һыҙыҡ өҫтөнә алды.\n«Һуңғы ун йылда БРИКС сиктәрендә тығыҙ хеҙмәттәшлек итеү дәүләтебеҙҙең тышҡы сәйәсәтенең өҫтөнлөклө йүнәлештәренең береһенә әүерелде. 2014 йылдың 15-16 июнендә Бразилияның Форталеза һәм Бразилиа ҡалаларында БРИКС илдәренең алтынсы саммиты уҙҙы, ул беҙҙең хәрәкәткә яңы һулыш бирҙе. Тиҙҙән Өфө ҡалаһында үтәсәк БРИКС осрашыуы. БРИКС рәйесе булараҡ, Рәсәйгә уңыштар теләйем. Башҡортостандың баш ҡалаһында БРИКС саммитының юғары кимәлдә үтеүенә һәм Рәсәй өсөн дә, БРИКС төркөмө буйынса партнерҙарыбыҙ өсөн дә файҙалы булыр тип ышанам. Һис шикһеҙ, Өфөгә Бразилия Президенты Дилма Руссефф киләсәк. Минеңсә, бөтә өлкәләрҙәге хеҙмәттәшлекте тәрәнәйтеү һәм нығытыу буйынса төп бурысты башҡарыу саммит алдында торған бурыстарҙың береһе буласаҡ», — тип белдерҙе баҫмаға Геррейро әфәнде.\nАҠШ-тың донъя иҡтисадындағы роле кәмегән саҡта тиҙ үҫешеүсе, тәү сиратта БРИКС-ҡа ингән дәүләттәр халыҡ-ара аренала ышаныслы сығыш яһай, сөнки улар донъя иҡтисады өсөн мөһим ресурстарға эйә, тип иҫәпләй Бразилия Федератив Республикаһы Илсеһе. Уның билдәләүенсә, планета халҡының 43 проценты БРИКС илдәрендә йәшәй, ысынында, был проблемалар тыуҙыра ла инде. «Халыҡ һанының күплеге ошо илдәрҙәге хеҙмәттең арзанайыуына килтерә, был иһә иҡтисади үҫеш өсөн ҡаршылыҡ булып тора. 2014 йылғы һөҙөмтәләр буйынса БРИКС илдәре иҡтисадтың түбәнәйеүенә борсола. Әммә Өфөлә үтәсәк саммит тауар әйләнешен арттырыуға һәм ойошманың халыҡ-ара ареналағы әһәмиәтен күтәрергә ярҙам итер тип уйлайым», — ти ул.\nГеррейро әфәнде фекеренсә, Рәсәй менән Бразилияның ике яҡлы мөнәсәбәттәре үҫеше динамикаһы ла бик мөһим. 1991 йылдың декабрь аҙағында Бразилия Латин Америкаһы илдәренән тәүгеләрҙән булып Рәсәй Федерацияһын СССР-ҙы дауам итеүсе дәүләт булараҡ таныны, тип билдәләй ул. 2000 йылдың июнендә Рәсәй һәм Бразилия араһында партнерлыҡ мөнәсәбәттәре хаҡында килешеүгә ҡул ҡуйыла. Ул 2002 йылдың ғинуарынан көсөнә инде. Бразилия менән Рәсәйҙең партнерлығын һаҡлау һәм үҫтереү — беҙҙең өсөн сәйәси бурыс», — тип иҫәпләй Бразилия Федератив Республикаһы Илсеһе.\nИнтервьюның тулы тексын журналдың сайтында уҡырға мөмкин.\nТеги: өфөлә брикс саммиты


Хәбәрҙәр: Сүриә оппозицияһында берҙәмлек юҡ.\nСүриә оппозицияһында берҙәмлек юҡ.\nСтамбулдағы Сүриә оппозицияһы осрашыуында Женевала үтәсәк Сүриә буйынса конференцияға коалициянан кем вәкил булып барасағы хаҡында килешә алманылар. Көнэлгәре баш күтәреүселәрҙең “Сүриә революцион хәрәкәте”ойошмаһы үҙенең белдереүен баҫтырҙы. Унда улар Сүриә революциһы көстәренең Милли коалицияһын һәм оппозицияны үҫә барған фекер айырымлыҡтары арҡаһында һүлпән эш итеүҙәре өсөн ҡаты тәнҡитләне.\nКеше хоҡуҡтары буйынса БМО советы иһә Сүриә конфликтында сит илдәрҙән ялланып һуғышыусыларҙың ҡатнашыуын ғәйепләүсе резолюцияны хупланы. “Хезболлах”хәрәкәте боевиктарын да индереп, сит ил ялланма һалдаттарын файҙаланғаны өсөн төп яуаплылыҡ Бәшәр Асад режимына ауҙарылды, ә оппозиция иҫкә лә алынманы.\nМәскәү Катар һәм Төркиә тырышлығы менән Кеше хоҡуҡтары буйынса советтың бер яҡлы фекер йөрөтөүенә риза түгел, ә бит киләһе Женевала осрашыу үткәреү хаҡында тап Рәсәй һәм АҠШ хәл иткәйне.\n“Мине шул бик ныҡ аптыратты: резолюцияның авторҙаштары Катар һәм Төркиәнән тыш АҠШ делегацияһы ла әүҙем рәүештә файҙаһыҙ был идеяны алға һөрә,-” тине матбуғат конференцияһында Рәсәйҙең сит ил эштәре министры Сергей Лавров. Рәсәйҙең тышҡы сәйәсәт ведоствоһы етәксеһе, конфликт мәсьәләһен хәл иткәндә, ике яҡлы стандарттар сәйәсәтен булдырмаҫҡа саҡырҙы һәм Евроберләшмәнең Асад режимы дошмандарын ҡорал менән тәьмин итеү буйынса эмбаргоны юҡҡа сығарыуы Сүриәләге хәлдәрҙе тағы ла нығыраҡ ҡатмарландырасағы һәм хәлдәрҙе яйға һалырға тейеш булған конференцияны үткәреүгә кәртә ҡуясағы тураһында белдерҙе.


Форма для бронирования\nс 7:00 до 21:00 мск вр.\nТелефоны для срочных сообщений: 8-961-777-000-7\nс 7:00 до 21:00 мск вр.,\nОнлайн бронирование квартир посуточно через ICQ\nЗаполненную заявку на бронирование отправьте по факсу , для юр. лиц\nВыберите… ул. Бажова, 74 ул. Челюскинцев, 110а (4 этаж) ул. Челюскинцев, 23 ул. Фурманова, 55а ул. Хохрякова, 74 ул. Красный, 6 ул. К.Маркса, 36 ул. Космонавтов, 35 ул. Красный, 6 ул. Красный, 8/б ул. Луначарского, 78 ул. Ленина, 52/1а (4 эт.) ул. Фурманова, 52 ул. Шевченко, 31 ул. Родонитовая, 18 ул. Малышева, 4Б ул. Еремина, 3 ул. Свердлова 14 ул. Ленина 13а ул. Шейнкмана, 111 ул. Челюскинцев, 33 ул. Куйбышева, 57 ул. Мельковская, 9 ул. Щорса, 103 ул. Ленина, 62/7 ул. Свердлова 11 ул. Флотская, 41 ул. Челюскинцев, 21 ул. Красный, 17\n01 02 03 04 05 06 07 08 09 10 11 12 13 14 15 16 17 18 19 20 21 22 23 24 25 26 27 28 29 30 31 Январь Февраль Март Апрель Май Июнь Июль Август Сентябрь Октябрь Ноябрь Декабрь 2021 2022 в 00 01 02 03 04 05 06 07 08 09 10 11 12 13 14 15 16 17 18 19 20 21 22 23 00 05 10 15 20 25 30 35 40 45 50 55\n2009 © “Апартаменты Либерти”


2006 йылда Республика көнөн үткәреүгә әҙерлек буйынса ойоштороу комитеты үҙенең эшен башланы. Быйыл юбилей йылы бу лмаһа ла, үҙенсәлекле дата. 16 йыл элек 11 декабрҙә\nБашҡортостан Республикаһының дәүләт суверенитеты хаҡында декларация иғлан ителде. Уның юғары әһәмиәтен иһә көндәлек эштәр менән бөгөн дә иҫбатларға тура килә.\n- Был төп дәүләт байрамы, - тип билдәләне ойоштороу комитетының тәүге ултырышын асып уның башлығы, БР Дәүләт\nЙыйылышы - Ҡоролтай Рәйесе Константин Толкачев. - Декларация республикаға үҙенең айырым үҫеш юлын табырға мөмкинселек бирҙе. Юҡҡа ғына Башҡортостан һуңғы ун алты йылда федераль бюджеттың иң тотороҡло доноры булып ҡалмай, р еспубликала күп кенә реформалар, шул иҫәптән өҫтөнлөклө милли проекттар ҙа әүҙем тормошҡа ашырыла. Һуңғы ваҡытта иһә тағы ла төбәктәрҙең үҙаллылығы тураһында тема күтәрелә, уның муниципаль реформа фонында айырыуса кәрәклеге һиҙелә.\nРеспублика парламенты һәм хөкүмәтенең уртаҡ ҡарарына\nярашлы, ойоштороу комитетына властың төрлө тармаҡ һәм кимәлдәге вәкилдәре инде, тип билдәләне Константин Толкачев.\nОйоштороу комитеты рәйесе урынбаҫарҙары вазифаһын республика Хөкүмәте Премьер - министры Рафаэль Байдәүләтов һ әм БР Президенты Хакимиәте етәксеһе Радий Хәбиров башҡара.\nБайрам саралары программаһы ярайһы уҡ киң. Тәҡдим ителгән\nсараларҙың беренсе вариантында ғына ла улар 43 пункт тәшки л итә, артабан тиҫтәләгән үҙаллы акцияларға тарала. Байрамды ң төп сараһы республика властарының барлыҡ тармаҡтары, ойошмалар һәм мәғариф учреждениелары, йәмәғәт ойошмалары вәк илдәре ҡатнашлығындағы тантаналы йыйылыш буласаҡ, тип күҙ уңында тотола. Ойоштороу комитеты ағзалары килешеүенсә, йыйылыш 10 октябрҙә, көндөҙгө сәғәт 3 - тә Башҡорт дәүләт опера һәм балет театрында үтәсәк, ул сәнғәт оҫталарының байрам концерты менән тамамланасаҡ. Иртә менән был көндә, йолаға ярашлы, Дуҫлыҡ монументына сәскәләр һалыу тантанаһы к өтөлә.\nРеспублика Хөкүмәте Премьер - министры урынбаҫары,\nмәҙәниәт һәм милли сәйәсәт министры Илдус Илешев планлаштырылған сараларҙың өстән ике өлөшөн гуманитар блок т әшкил итеүен белдерҙе. Ул сараларҙың төп исемлеген - "Башҡортостан Рәсәй составында: үҙ - ара килешеп эшләү диалектикаһы" ижтимағи - сәйәси уҡыуҙарҙан алып филармонияла үтәсәк "Йырым минең - Башҡортостан" әҙәби -\nмузыкаль кисәгә тиклем - билдәләп үтте. Ҡала һәм райондарҙа тантаналы йыйылыштар, мәктәптәрҙә - тематик класс сәғәттәре\nһәм асыҡ дәрестәр, балалар баҡсаларында - байрам кисәләре үтәсәк. Кинотеатрҙарҙа башҡорт фильмдарын күрһәтеү\nойошторола, музейҙарҙа һәм художество галереяларында ай дауамында сәнғәт оҫталарының күргәҙмәләре эшләй, китапханаларҙа китап уҡыусылар конференциялары үтә. 11 октябрҙә бөтә музей һәм галереяларҙа "асыҡ ишектәр көнө" иғлан ителә - барыһы өсөн дә инеү бушлай. Журналистика өлкәһендәге иң яҡшы әҫәрҙәр өсөн БР Хөкүмәтенең Шәһит Хоҙайбирҙин исемендәге премияһын тапшырыу тантанаһының\nбыйыл үҙенсәлекле булыуы көтөлә. Лауреаттарҙың исемдәре октябрь башында, тарихи урын - Күгәрсен районының Хоҙайбирҙе\nауылында иғлан ителәсәк. Быйыл ижади йәмәғәтселек Шәһит Хоҙайбирҙиндың тыуыуына 110 йыл тулыуын билдәләүгә бәйле, еңеүселәрҙе наградлау тантанаһына 1989 йылдан башлап награда тапшырылған 51 лауреаттың барыһын да саҡырыу планлаштырыла.\nЙолаға ярашлы, йәштәр ҙә ситтә ҡалмаясаҡ. 11 октябрь алдына н "Йәш ғаилә" конкурсы үткәреү ниәтләнә, "Йәштәр энергияһын һәм хеҙмәтен - Башҡортостанға" исеме аҫтында үтәсәк йәштәр слеты яҡынлаша. Республика студенттарына, аспиранттарына һәм докторанттарына Башҡортостан Президенты стипендияһы тапшырыласаҡ, фән һәм техника өлкәһендә Дәүләт республика йәштәр премияһы лауреаттары тулыһынса асыҡланасаҡ - әлегә 41\nдәғүәсе иҫәпләнә. Бер һүҙ менән әйткәндә, йәштәр хәйриә һәм\nэкологик акцияларҙа әүҙем ҡатнашасаҡ һәм был йәһәттән улар байрам ваҡыты менән генә сикләнеп ҡалырға уйламай. Һәм, әлбиттә, Өфөнөң Ленин майҙаны республиканың йәштәр байрамын ҡабул итәсәк, Башҡортостандың һәр бер районы һәм ҡалаһында мәҙәни - спорт саралары уҙасаҡ.\nБайрамда спорт сараларына айырым урын бирелә. БР физик культура, спорт һәм туризм министры Владимир Самородов күп\nһандағы спорт коллективтары стартҡа әҙер, тип белдерҙе. Республика көнөн байрам итеүгә бөтәһе 104 сара үткәреү ҡаралған, уларҙа 98 мең кеше ҡатнаша, 52 меңгә яҡын тамашасы\nкилеүе күҙаллана. Тап саралар иҫәбендә - БР Президенты приздарына дзюдо көрәше буйынса икенсе халыҡ - ара турниры, "Акойл" приздарына самбо буйынса халыҡ - ара турниры, трамплиндан һикереү һәм саңғы уҙышының ике төрө буйынса республика асыҡ чемпионаты, спорттың милли һәм халыҡ төрҙәре буйынса ун өсөнсө республика фестивале һәм БР Президенты приздарына спорт бейеүҙәре буйынса 11 - се Асыҡ кубок билдәләнә. Һуңғыһы, әйткәндәй, йыл да Рәсәй һәм БДБ илдәренең иң яҡшы спортсыларын йыя.\nБашҡортостандың баш ҡалаһы, һис һүҙһеҙ, юбилей тантаналарының географик һәм ваҡиғалар үҙәгенә әүереләсәк. Өфө хакимиәте башлығы Павел Качкаев ҡала байрамса төҫ\nаласаҡ, тип вәғәҙә итте - унда Башҡортостандың үҙ ирке менә н Рәсәй составына инеүенә 450 йыл тулыуын билдәләү символикаһы ла файҙаланыласаҡ, яҡын арала таҙартыу һәм төҙөкләндереү өмәләрен башлау ҡарала. Дөйөм ҡала өмәһе 30 сентябргә тәғәйенләнә. 23 сентябрҙән башлап майҙандарҙа һәм баҙарҙарҙа ауыл хужалығы йәрминкәләре "сәскә атасаҡ". Байрам\nсимволикаһы йәмәғәт транспортын да биҙәйәсәк. Һәр ерҙә концерттар һәм театр миҙгелдәре асылыуы байрамға күңелле\nөҫтәмә булып тора. Өлкәндәр көнө байрам акцияһына социаль\nйүнәлеш бирер тип көтөлә. Өфөлә Бөтә Рәсәй конкурсында еңеүсе 62 уҡытыусыға грант тапшырыу тантанаһы үтәсәк, быйылғы йылда ҡалаға һәм үҙҙәренә өс игеҙ бала бүләк иткән Ниғмәтуллиндар ғаиләһен тәбрикләү көтә.\nҒөмүмән, әгәр ҙә ҡулға саралар планын алһаң, Республика\nкөнөн байрам итеүҙең бөгөн үк башланғаны аңлашыла. Республикала алты тыуған телдә "Республикам - Башҡортостан" исеме аҫтында иншалар конкурсы үтә, иң яҡшы әҫәрҙәр матбуғатта донъя күрәсәк. Тиҙҙән башҡорт еренә ун дүртенсе халыҡ - ара Аксаков байрамы килеүе көтөлә. Эштәр етерлек, һә м Республика көнөнә әҙерлек буйынса ойоштороу комитеты байрам иң юғары кимәлдә үтһен өсөн тағы ла бер тапҡыр ғына


Республика Президенты Иглин районында булды // Сәйәсәт | новости башинформ.рф\n13:48, 15 октября 2012 Сәйәсәт\n14 октябрҙә Башҡортостан Президенты Рөстәм Хәмитов эш сәфәре барышында Иглин районында булды. Республика башлығы муниципаль район Советы депутаттарын һайлау барышы менән танышты, шулай уҡ йылҡысылыҡ фермаһында сыҡҡан ҙур янғын урынын ҡараны. Уның һөҙөмтәһендә 20-нән ашыу инглиз тоҡомло ат, нәҫел үгеҙҙәре һәм башҡа мал янып үлгән.\nЯнғын хаҡында мәғлүмәт Рәсәй Ғәҙәттән тыш хәлдәр министрлығының БР буйынса Баш идаралығы пультына иртәнге сәғәт алты тирәһендә килгән. Ваҡиға шаһиттары һүҙҙәренсә, янғынды һуң ғына күреп ҡалғандар һәм хайуандарҙы ҡотҡара алмағандар. Янғын сәбәптәре әлегә асыҡлана.\nРөстәм Хәмитов билдәләүенсә, саф тоҡомло аттарҙың һәләк булыуы – йылҡысылыҡ фермаһы өсөн генә түгел, бөтә Иглин районы өсөн оло юғалтыу. «Республика хужалыҡты тергеҙеүҙә ярҙам итәсәк», – тине ул.\nШулай уҡ Рөстәм Хәмитов Оло Теләк ауылында 480 урынлыҡ мәктәп бинаһын ҡараны, тип хәбәр иттеләр БР Президентының матбуғат хеҙмәтенән. Республика башлығы уҡытыусылар менән аралашты һәм бында урынлашҡан һайлау участкаһы эшмәкәрлегенең нисек ойошторолоуы хаҡында ҡыҙыҡһынды.\nБалтика ауылында Рөстәм Хәмитов клуб эшмәкәрлеге менән танышты. Ул йыйылыштар залында, белорус тарихи-мәҙәни үҙәктә, ауыл китапханаһында булды. Һөҙөмтәлә республика Президенты район хакимиәте башлығына һәм ауыл биләмәһе етәксеһенә тиҙ арала клубты реконструкцияларға ҡушты.\nБашҡортостан Президенты ауылдағы проблемалар хаҡында ҡыҙыҡһынды. Асыҡланыуынса, бында һыу менән тәьмин итеү мәсьәләһе киҫкен тора. Рөстәм Хәмитов Балтика ауыл Советы ауыл биләмәһе башлығы Венера Каруностан 2011 йылдан алып ауылдарҙы төҙөкләндереүгә бүленгән маҡсатлы средстволарҙың килеп етеү-етмәүе хаҡында һораны. Ауыл Советы етәксеһе һүҙҙәренсә, ул средсволарға Балтикала ҡаты көнкүреш полигоны таҙартылған, урамдар яҡтыртылған, ҡоймалар ҡуйылған. Бындай ярҙам артабан да күрһәтеләсәк, тип белдерҙе Рөстәм Хәмитов.


Бөгөн мөхәррәм айының унынсы көнө\nИслам донъяһында билдәләнгән изге Ғәшүрә көнөндә пәйғәмбәрҙәр һәм сәхәбәләр иҫкә алына. Дин буйынса тап ошо көндә күк йөҙө, Ер, фәрештәләр һәм әҙәм балаһы барлыҡҡа килгән тип иҫәпләнә.\nҒәшүрә көнөндә мосолмандар ике, өс көнлөк ураҙаға баҫа ала. Донъяның бик күп мосолман илдәрендә ул халыҡ байрамы булараҡ билдәләнеп, гонаһтарҙан арыныу көнө тип ҡабул ителә. Шуға ла доға уҡыу, ауырыу кешенең хәлен белеү, изгелек ҡылыу, хәйер биреү, балаларҙы һәм яҡындарыңды ҡыуандырыу оло сауап һанала. Бөгөн ошо уңайҙан барлыҡ мәсеттәрҙә лә байрам намаҙҙары уҡылды.


Байназарҙа ла дуҫтарыбыҙ артһын!\n8 Декабрь 2017, 01:50\nДуҫтар менән күрешеп, күҙгә-күҙ ҡарашып һөйләшеүгә ни етә һуң?! Йылы аралашыуҙан үҙебеҙгә илһам, матур тәьҫораттар алып ҡайтабыҙ. Байназар мәктәбендә булғандан һуң да күңел тағы күтәрелеп китте. Шулай булмай ни, тиҫтерҙәрен йөкмәткеле мәҡәлә-хәбәрҙәре менән һөйөндөргән Сәлимә Дәүләтшина һәм Зилиә Буранбаевалар уҡый бит ул бында! Яҙғандарын һеҙ ҙә ҡарап бараһығыҙҙыр әле.\nОсрашыу йәнле үтте. Мәктәп директоры Йәмил Ишбулды улы Ҡотлобаев Бөрйән районы уҡыусыларының ижады «Йәншишмә»лә күп баҫылыуын белдереп, балаларҙы гәзиткә яҙылырға әйҙәне. Баш мөхәрриребеҙ Мирсәйет Ғүмәр улы Юнысов баҫмабыҙ тураһында бер аҙ һөйләгәс, гәзиткә яҙылыусылар араһында отош уйыны ла үткәрҙек. 14 уҡыусының исем-шәрифен ҡағыҙға яҙып, йәрәбәне тартырға белем усағы китапханасыһы Ләйсән Фәнис ҡыҙы Исмәғилева менән V «Б» синыфы уҡыусыһы Айтуған Малаҡаевты сығарҙыҡ. Ә ҡайһы бүләк уйнатылырын директорҙың тәрбиә эштәре буйынса урынбаҫары Айһылыу Роберт ҡыҙы Мөхәмәтйәнова хәл итте.\n«Йәншишмә»гә яҙылғандар бына шулай гәзитле лә, бүләкле лә була шул. Әйҙәгеҙ, әүҙемлек күрһәтеп, алдағы көндәрҙә лә бергә ҡалайыҡ.


Алсаҡлығы менән хайран итте Мораҙым халҡы\n17 Июль 2018, 18:51\nЙәмле тәбиғәт ҡосағына һыйынып ултырған, моңдаръялай серле Эйеге менән күркәм Мораҙым ауылы кемдәрҙе генә үҙенә арбамай икән. “Һаумыһығыҙ, ауылдаштар” байрамына был изге төбәк ошонда мәңгелеккә ерегеп, татыу ғүмер кисереүсе һәм сит тарафтарҙан һағынып ҡайтыусы ғаиләләрҙе, дуҫ-иштәрҙе, туғандарҙы тупланы.\nРайон хакимиәте башлығы Ғайса Янбаев, изге Күгәрсен еренең хозурлығынан алған яҡты тәьҫораттарын төҫлө буяуҙар ярҙамында үҙҙәренең ижад емештәрендә сағылдырыу теләге менән алыҫтарҙан килеп, “Урман әкиәте” ял базаһында туҡталыусы рәссамдар (туристар) сараның оло ҡунағы булды.\nЙола буйынса байрам ауыл осонда ҡунаҡтарҙы ҡымыҙ, сәк-сәк менән ҡаршы алыуҙан башланып китте. Урамдар буйлап үткәндә байрам хөрмәтенә ҡупшыланған йорт-ҡаралтылар, һый-ниғмәттән һығылып торған табындар, ауыл уңғандарының ҡул эштәренән торған күргәҙмәләр... – береһе лә иғтибарҙан ситтә ҡалманы.\nИң беренсе булып ҡунаҡ ҡаршылаусы Рәмзиә һәм Фазулла Моталаповтар оҙаҡ йылдар Салауат ҡалаһында йәшәп, хәҙер инде ғаилә башлығының тыуған төбәгенә ҡайтып төпләнгән.\nТынғыһыҙ, эшһөйәр ғаилә пилорама тота, күпләп ҡош-ҡорт аҫрай. Көнһылыу һәм Абдулхай Хоҙайғоловтарҙың өҫтәлен ҡоймаҡ, сәк-сәк, төрлө емеш бәлештәре биҙәне.\nГөлсара һәм Салауат Ҡотлогилдиндар музыкаль ғаилә булып сыҡты, әсә кеше ҡыҙҙары Сабина менән моңло йыр һуҙһа, ғаилә башлығы ҡурайҙа өҙҙөрҙө.\nЗөмәрә һәм Ринат Казбаковтар ишле мал тота, шуға күрә өҫтәлдәре лә мул ризыҡлы. Фәимә Ҡотлогилдина йәшләй генә тол ҡалып, өс балаһын бер яңғыҙы аяҡҡа баҫтыра, йылдарға бирешмәйенсә һаман да гөл итеп донъя көтә, күпләп ҡош-ҡортон аҫрай.\nАуылдың иң күркәм ғаиләләренең береһе Хәбирә менән Рим Ҡоланбаевтар,\nЗөмәрә һәм Миңлеәхмәт Ҡотлогилдиндар ифрат бай табындары менән дә, халҡыбыҙҙың балаға исем ҡушыу, килен төшөрөү кеүек күркәм йолаларын күрһәтеп тә әсир итте. Тырышлығы, көслө рухлы булыуҙары менән арбаусы Рәмилә һәм Азамат Китиковтар (өлкән хужа – Әхмәдулла Ғимадетдин улы),\nмөләйем Зара һәм Урал Ҡотлогилдиндар ҡунаҡсыллыҡта айырылып торҙо. Алтын ҡуллы Гөлсирә һәм Илдар Хоҙайғоловтар, ҡайғы-хәсрәттәр кисереп тә тормошҡа һөйөүе һүнмәгән, сәскәләр үҫтерергә яратҡан Наирә Ҡотлогилдинаның өҫтәлдәре эстетик зауыҡлы биҙәлеше менән һоҡландырҙы. Әлфинур һәм Нәҡип, Ғәли Хоҙайғоловтар, Рәйлә һәм Флүр Исмәғиловтар милли ризыҡтарға өҫтөнлөк биргән.\nБөгөн өс бала тәрбиәләүсе Ҡотлогилдиндар йәшәгән йортта элек 6 бала тәрбиәләнгән, туғандары атай йортоноң ырыҫын кәметмәйенсә, ғаилә ҡороп татыу йәшәүсе кинйәләре – Илфатҡа, килендәре Гөлсиәгә мең рәхмәтле. Биш балаға ғүмер бүләк иткән Хәлиҙә һәм Хәсән Казбаковтар, уңған хужабикә Миңниса Исмәғилова, ишле мал аҫрап донъя көтөүсе Рәмилә һәм Венер Моталаповтар, Фирҙәүес һәм Рамаҙан Ҡотлогилдиндар мул ризыҡлы табындарын балалары менән бергәләп әҙерләгән.\nҺый-хөрмәттән ауыҙ иткән туристарҙың береһе: “Был ҡәҙәр ҡунаҡ иткәндәре юҡ ине әле, башҡорттарҙың табыны гел шулай баймы?”- тип һорап ҡуйҙы. Ошо һүҙҙәр үҙҙәре үк халҡыбыҙҙың ҡунаҡсыллығы, ауыл уңғандарының уттай ҡыҙыу эш ваҡытында ҡырҡмаһа-ҡырҡ эшен ташлап бай ҡунаҡ өҫтәле әҙерләгәне өсөн ҡуйылған юғары баһа бит!\nАртабан күркәм сара йәмле аҡланда дауам итте. Ауылдың аҡһаҡалы Рим хәҙрәт ауылдаштарын ихлас ҡотлап, Мораҙымдың, мәсеттең тарихына туҡталып үтте. Район хакимиәте башлығы Ғайса Ғилметдин улы мораҙымдарҙың оло шатлығын уртаҡлашып, ошондай байрамдарҙың ауылдарҙы төҙөкләндереүгә, уларҙың рухи үҫешенә, айырыуса Ғаилә йылында туғандарҙың, халыҡтың берләшеүенә ҙур булышлыҡ итеүен билдәләне. Әүҙемлеге, намыҫлы хеҙмәте менән ауыл тормошона үҙ өлөшөн индереүселәрҙе: шәхси эшҡыуар Әхтәм Казбаковты – Маҡтау грамотаһы, Яңы Хвалын мәктәбе водителе Таһир Ҡотлогилдин, Мораҙым мәсете имам-хатибы Рим Ҡоланбаев, фельдшер Вәзирә Ҡотлогилдина, халыҡты утын менән тәьмин итеүсе Салауат Ҡотлогилдин, хаҡлы ялдағы Миңлеәхмәт Ҡотлогилдин, ғүмерен мәғарифҡа бағышлаған Көнһылыу Ҡотлогилдиналарҙы рәхмәт хаттары менән бүләкләне.\nЮлдыбай ауыл биләмәһе башлығы Илдар Килсенбаев бөтәһен дә күркәм байрам менән ихлас тәбрикләп, Мораҙым ауылын төҙөкләндереү маҡсатында бергәләп башҡарылған эштәргә байҡау яһаны. (Ысынлап та, эштәр күҙгә күренерлек: ауыл зыяраты, урам буйҙары ипкә-һапҡа килтерелгән, юлдарға ҡырсын түшәлгән... Ошо ерҙә Мораҙым халҡының ауыл хакимиәте башлығы менән бер һүҙҙән булып, ҙур яуаплылыҡ тойоп, был сараға етди әҙерләнеүен билдәләп үтеү яҙыҡ булмаҫ – авт.) Аҙаҡ етәксе төрлө өлкәлә айырылыусы иң-иңдәрҙе исемләп атап, бүләктәр тапшырҙы. “Өлгөлө йорт” алтаҡталары Хәбирә һәм Рим Ҡоланбаевтарҙың, Зөмәрә һәм Миңлеәхмәт Ҡотлогилдиндарҙың, Наирә Ҡотлогилдина, Фирҙәүес һәм Рамазан Ҡотлогилдиндар, Эльвира һәм Әхтәм, Хәлиҙә һәм Хәсән, Римма һәм Ғәлийән Казбаковтар, Рәмилә һәм Азамат Китиковтар, Көнһылыу һәм Абдулхай Хоҙайғоловтар, Элвира һәм Фәнүр Ишембәтовтарҙың өйҙәрен биҙәйәсәк. “Иң күркәм ихата” хужалары тип Хәжирә Моталлапова, Фатима, Фәүзиә һәм Мидхәт Ҡотлогилдиндар, “Үҙ эшенең оҫтаһы” тип Вәзирә Ҡотлогилдина, “Иң уңған хужа” тип Хәлит Ҡотлогилдин, “Иң шәп умартасы” тип Зиннур Моталлапов һәм Ғәфур Хоҙайғоловтар табылды. Ауыл хакимиәте башлығы хөрмәтле хеҙмәт ветерандары Хәкимә Хәкимова, Фатима Ҡотлогилдина, ауылдың иң өлкән һәм абруйлы кешеһе Ҡотлоғәләм Ҡотлогилдинды, ҡымыҙ оҫтаһы – Элвира Казбакованы, атай нигеҙен һаҡлаусы Зөлфиә һәм Радик, Роберт Хәкимовтарҙы, Фәүриә һәм Ғәйнулла Хәкимовтарҙы, сәскә үҫтереүсе Әлфинур Хоҙайғолованы, ваҡ мал ҡараусы Гөлниса Ғәлимйәнова һәм Роза Кәримоваларҙы, күпләп ҡош-ҡорт аҫраусы Рәйфә Мәҡсүтованы, йылҡы тотоусы Эльвина һәм Альберт Казбаковтарҙы, матур баҡса үҫтереүсе Рафаэль Мәҡсүтов, Фәнүзә һәм Шәрифйән Казбаковтарҙы, Гөлфизә һәм Мәүлит Моталлаповтарҙы, “Мораҙым һандуғасы” исеменә лайыҡ булыусы Миңлейәр Солтанбаевты бүләкләп үтте.\nРайон мәҙәниәт һарайы артистары Гүзәлиә Миңлебаева, Линар Сәйфетдинов, Фәрүәз Миңлебаев һәм урындағы һәүәҫкәрҙәр, мәҙәниәт эшсәндәре ҡатнашлығындағы концерт байрамға тағы ла йәм өҫтәне. Зөмәрә Ҡотлогилдина, Хәйҙәр Миңлебаев һуҙған йырҙар, Юлдыбай ауыл мәҙәниәт йортоноң “Умырзая”бейеү ансамбле (уның етәксеһе Лира Миңлебаеваның байрамды ойоштороуға тиңһеҙ өлөш индереүен әйтеп үтке килә – авт.) башҡарған дәртле бейеүҙәр күңелдәрҙе елкетте.\nТик унан алған яҡты тәьҫораттар, матур кисерештәр мораҙымдарҙың йөрәгендә оҙаҡ һаҡланып, алдағы тормоштарына яңы көс-дәрт өҫтәп торор, ә сит өлкәләрҙән килеп ауыл халҡының алсаҡлығы һәм ҡунаҡсыллығына, изге еребеҙҙең гүзәллегенә хайран ҡалыусы рәссамдарҙың күңеленә яңы ижади асыштар өсөн илһам яғыр әле.


19 Декабрь 2016, 22:07\n— Бының менән дүрт йыл элек булыша башланым. Байрам етһә, яҡындарға, туғандарға ниндәй бүләк бирергә тип баш ватаһың. Күҙ өйрәнгән, йыш бүләк ителгән әйбер алғы килмәй. Бер мәл әхирәтем кәнфиттәрҙән гөлләмә эшләргә тәҡдим итте. Тәүҙә аптырауға ҡалдым. Ул кәнфиттән ниндәй гөлләмә сыҡһын инде ул?! Ҡайтып Интернетты асып эҙләргә тотондом. Ундағы мәғлүмәттең күплеге! Төрлө оҫталыҡ дәрестәрен ҡарап өйрәнә башланым. Өс көн тормаҫтан ултырҙым. Ул ваҡытта материалдарҙың булмауы ҡыйынлыҡ тыуҙырҙы. Интернет селтәрендә ҡыҙҙар күрһәткән ҡағыҙҙар, биҙәү элементтары, туҡымаларҙы үҙебеҙҙә табыуы ҡыйын ине. Аптырағас заказ биреп, ҙур ғына сығымдар түгеп Екатеринбург ҡалаһынан кәрәкле әйберҙәр алдым. Шулай эшем башланып китте. Иремә рәхмәтлемен, һәр башланғысымды ҡарап дәртләндереп, ҡеүәтләп торҙо. Үҙ эштәремдә тик яҡшы, ҡыйбатлы «Коркунов», «Rafaello», «Ferrero Rocher» кәнфиттәре ҡулланырға тырышам.


Социаль мәсьәлә » Страница 124 » Башҡортостан гәзите\nТарих ҡабатланмай тип кем әйткән?\nСоциаль мәсьәлә // 21-12-2011, 03:15\nМин — мәғариф ветераны. Ҡырҡ йылға яҡын ғүмеремде балаларға белем, тәрбиә биреүгә арнаным. Беҙҙең заманда компьютеры ла, интерактив таҡтаһы ла, Интернеты ла булманы һәм был, минең ҡарашҡа, яҡшы ла ине. Бала белемде, аң-зиһенде — китаптан, гәзит-журналдарҙан, ә тәрбиәне ыңғай өлгөнән алып үҫте. Ә бөгөн нисек? Компьютер уйындары баланың аңын томаланы, Интернет уның булмышын виртуаль донъяға күсерҙе. Уҡытыусы абруйы хаҡында һөйләп тә тораһы түгел...\nҒөмүмән, һуңғы йылдарҙа мәғариф өлкәһе ныҡ үҙгәрҙе. Ҡыҙғанысҡа ҡаршы, ыңғай яҡҡа тип әйтә алмайым.\nСоциаль мәсьәлә // 21-12-2011, 03:07\nФедераль Дәүләт статистика хеҙмәте 2010 йылда үткәрелгән Бөтә Рәсәй халыҡ иҫәбен алыу йомғаҡтарын баҫтырып сығарҙы. 2002 йылдан алып Рәсәй халҡы 2,3 миллионға кәмегән. Рәсәй Федерацияһында 142 миллион 857 мең кеше йәшәй. Ошо ваҡыт эсендә илдә 8,5 мең ауыл юҡҡа сыҡҡан.\nРәсәй Федерацияһы донъяла халыҡ һаны буйынса Ҡытай (1 миллиард 335 миллион кеше), Һиндостан (1 миллиард 210 миллион), АҠШ (309 миллион), Индонезия (238 миллион), Бразилия (191 миллион), Пакистан (165 миллион), Бангладештан (147 миллион) ҡала һигеҙенсе урынды биләй.\nБергә йәшәргә өйрәнәйек\nСоциаль мәсьәлә // 20-12-2011, 05:31\n“Асыҡ мөхит” программаһы бар. Ә үҙебеҙ инвалидтарға асыҡбыҙмы?\nӘле республикала 315 меңдән ашыу инвалид йәшәй. Үкенескә ҡаршы, уларҙың 14,5 меңе — балалар. Араларында үҙаллы хәрәкәтләнә алмау сәбәпле, фатирҙарынан сыға алмай йәшәгәндәре лә, коляска менән йөрөү өсөн махсус юлдар булмау арҡаһында йәмғиәттән айырылып көн итергә мәжбүр булғандары ла байтаҡ. I группа инвалидтары — 7 процент, II группаға ҡарағандары 40 процент самаһы тәшкил итеүе генә лә мәсьәләнең ни тиклем етди булыуына инандыра.\nИнвалидтарға башҡалар кеүек үк йәнле тормош менән йәшәү, хоҡуҡтарынан файҙаланыу һәм әүҙемлектәрен арттырыу өсөн нимәләр ҡамасаулай һуң? Улар осрашҡан ҡаршылыҡтар киләсәктә юҡҡа сығырмы, тейешле шарттар тыуҙырылырмы? Һорауҙар күп.\nСоциаль мәсьәлә // 20-12-2011, 05:22\nШаранда Андрей Соловьевты белмәгән кеше юҡтыр, моғайын. Район үҙәк дауаханаһында теш табибы булып эшләй ул.\nҺәр кешегә яҡты сырайлы, яғымлы, ипле һүҙле егетте бөтәһе лә хөрмәт итә.\nБуш ваҡыттарында Андрей район мәҙәниәт йортона ашыға. Сыуашса ла, татарса ла бик матур йырлай. Уны “Беҙҙең һандуғас” тип кенә йөрөтәбеҙ. Бер ваҡыт Стәрлебашта үткән йәштәр һабантуйында ошондай мәрәкә лә була. Андрей йырлай башлағас, бөтә халыҡ, был бит мутлаша, Айҙар Ғәлимовтың яҙмаһын ҡуйған да үҙе ауыҙын асып-ябып ҡына тора, ти.\nСоциаль мәсьәлә // 20-12-2011, 03:37\nИң яҡшы уҡытыусыларҙы дәртләндереүгә Башҡортостан Республикаһы 2012 йылда федераль бюджеттан 7,4 миллион һум аҡса аласаҡ. Рәсәй Хөкүмәте Премьер-министры Владимир Путин ошондай бойороҡҡа ҡул ҡуйҙы.\nИң яҡшы уҡытыусыларға премия биреү өсөн Рәсәй бюджетында барлығы 200 миллион һум аҡса ҡаралған. Әммә төбәктәрҙең барыһы ла субсидияны тигеҙ күләмдә алмаясаҡ.\nҺәр береһе үҙ урынында\nСоциаль мәсьәлә // 20-12-2011, 03:21\nҺүҙем — Дәүләкән үҙәк район дауаханаһының физиотерапия бүлексәһе хеҙмәткәрҙәре хаҡында. Ҡала халҡы ла, ауылдарҙа йәшәүселәрҙең дә байтағы сәләмәтлеген ошо бүлексәлә нығыта. Уларҙың ярҙамына мөрәжәғәт итеүселәр күп, һәм һәр кем үҙ эшенең ысын оҫталары менән осраша.\nЮлиә Шарапова етәкселек иткән бүлексәлә лазер һәм магнит терапияһы, дауалау физкультураһы, массаж яһау хеҙмәттәре күрһәтелә.\nЮлиә Нәүис ҡыҙы дауа һөҙөмтәле булһын өсөн шәфҡәт туташтарынан табип күрһәтмәләренә иғтибарлы булыуҙы талап итә, теге йәки был дауа килешмәгән осраҡта мотлаҡ үҙенә мөрәжәғәт итеүҙе үтенә.\nУйландыра ауылым яҙмышы\nСоциаль мәсьәлә // 17-12-2011, 05:10\n“Һаумыһығыҙ, хөрмәтле редакция! Һеҙгә Хәлил ауылы халҡы ҙур үтенес менән мөрәжәғәт итә. Беҙҙә ике ҡатлы врач-амбулатор пункты файҙаланыуға тапшырылғас, халыҡ ныҡ ҡыуанғайны. Табиптарға күренергә тип күрше ауылдан ғына түгел, хатта Баймаҡ районы халҡы ла килде. Тик ҡыуанысыбыҙ оҙаҡҡа барманы. Илдә үҙгәртеп ҡороуҙар башланғас, “балнис”тың хәле мөшкөлләнде, врачтар ҙа китергә мәжбүр булды. Ә халыҡ тейешле медицина хеҙмәтенән мәхрүм ҡалды.\nБөгөн шәфҡәт туташтары ауыл халҡына ярҙам күрһәтеүен-күрһәтә, әммә тәжрибәле табиптарға мохтажлыҡ кисерәбеҙ. Ҡаты сирлеләр район дауаханаһына мөрәжәғәт итә. 40 саҡрым алыҫлыҡтағы район үҙәгенә ауырыу кешегә йөрөүе үтә ҡыйын, транспорт табырға кәрәк, ҡайһы саҡ барып та врачҡа инергә форсат булмай. Беҙҙе дауахананың киләсәге борсой, ике ҡатлы бина гел шулай буш торормо? Беҙҙең аһ-зарҙы кем ишетер?\nКом: 0 // Уҡынылар: 1436 тапҡыр // Тотош уҡырға\nДонъяны изгелек биҙәр\nСоциаль мәсьәлә // 17-12-2011, 03:18\nӨфөлә йәшәүсе Ольга Люкина, йәш кенә булыуына ҡарамаҫтан, шәфҡәтлелек акцияларында ихлас ҡатнаша, дуҫтарын да изгелек ҡылырға өндәй. Быйыл августа ул “Бала бәхете” фондын булдыра һәм үҙе лә мәрхәмәтлек сараларын ойоштора башлай. Йәмғиәт ҡарауһыҙ ҡалған, юл-транспорт ваҡиғаһында зыян күргән, хәмер ҡолона әүерелгән балалар һәм үҫмерҙәрҙә даими хәстәрләй. Дүрт ай эсендә Ольга шуны асыҡларға өлгөргән: баҡһаң, мәрхәмәтлек ойошмалары үҙҙәре үк ярҙамға мохтаж икән.\nЯратҡан эш — ярты бәхет...\nСоциаль мәсьәлә // 16-12-2011, 05:45\nГәзиттәрҙе асып ҡараһаң, эшкә саҡырыусы белдереүҙәр йыш күҙгә салына. Урамдағы һәр бағана, һәр подъезд “юғары эш хаҡы” һәм “уңайлы шарттар” вәғәҙә иткән, хеҙмәттәшлеккә саҡырған иғландар менән сыбарланған. Әммә арабыҙҙа эшһеҙҙәр етерлек. Ярай әле, ҡалала бик тырышҡанда, ныҡышмалылыҡ күрһәткәндә, күңелеңә оҡшаған хеҙмәткә урынлашҡансы “әүрәп” торорлоҡ эш табырға була. Ауыл ерендә иһә халыҡтың яртыһы тиерлек ошо мәсьәлә менән көн дә осраша, аҡса табыуҙың төрлө юлдарын эҙләп аҙаплана.\nҺуңғы арала йәш белгестәрҙең дә үҙ һөнәре буйынса урынлаша алмауы, йә дипломды һандыҡ төбөнәрәк һалып ҡуйып, башҡа төрлө эштәргә тотоноуы ғәҙәти күренешкә әүерелә бара. Нисә йыл буйы атай-әсәйеңдең аҡсаһын туҙҙырып, түҙемлек һәм сабырлығыңды һынап уҡы-уҡы ла дипломыңдың изгелеген күрә алма әле. Хаҡлыҡ юҡ, әлбиттә...\nРишүәтселектән Европа варианты ғына ҡотҡарырмы?\nСоциаль мәсьәлә // 16-12-2011, 05:16\nКоррупцияға ҡаршы көрәш өлкәһендә Рәсәй ҡануниәтен камиллаштырыу көнүҙәк мәсьәлә булып ҡала. Статистика мәғлүмәттәренән күренеүенсә, бөгөн Рәсәй коррупция рейтингында 143-сө урында, былтырғы йыл менән сағыштырғанда, бер баҫҡысҡа юғарыраҡ. Башҡортостан Республикаһы Президенты ҡарамағындағы Башҡортостан дәүләт хеҙмәте һәм идара итеү академияһында ойошторолған "түңәрәк өҫтәл"дә лә тап ошо сетерекле мәсьәлә өйрәнелде. "Власть органдарында һәм урындағы үҙидаралыҡтарҙа коррупцияға ҡаршылыҡ күрһәтеү" тигән темаға үткән һөйләшеү башлыса коррупцияға ҡағылышлы закондарҙың аҙ булыуына ҡайтып ҡалды.\nКом: 0 // Уҡынылар: 1165 тапҡыр // Тотош уҡырға\nАртҡа 1 ... 120 121 122 123 124 125 126 127 128 ... 131 Алға Бит башына


Башҡортостанда инвестиция һәм инновация эшмәкәрлеге әүҙемләшәсәк\nҗомга, 24 ноябрь 2017, Казан вакыты 23:32\nБыл хаҡта премьер министр Раил Сарбаев белдерҙе.\nУҙған йыл инвесторҙар Башҡортостанға 148 миллиард һум аҡса һалған. Был 2006-сы йыл күрһәткесенән 20 процентҡа күберәк. Финанс көрсөк сәбәпле республика иҡтисадына йәлеп ителгән инвестициялар күләменең кәмеүе көтөлмәй, киреһенсә, йыл аҙағына ул 156 миллиард һумға етер, тип күҙаллана. Әле республикала дөйөм күләме 524 миллиард һумлыҡ 70 эре инвестиция проекты бойомға ашырыла. Унан тыш, муниципалитеттар кимәлендә 83 миллиард һумлыҡ тағы ла 636 проект өҫтөндә эш бара.\nИнвестицияларҙың байтаҡ өлөшө эшкәртеү, транспорт һәм элемтә сәнәғәтенә, ҡаҙылма байлыҡтар табыуға, күсемһеҙ милек менән операцияларға һәм төрлө көнкүреш хеҙмәттәрен күрһәтеүгә йүнәлтелә. Шул уҡ ваҡытта, республика Хөкүмәте Премьер-министры Раил Сарбаев урындарҙа инвестиция мөмкинлектәренең тулы ҡеүәтенә файҙаланылмауын билдәләне.\nРаил Сарбаев инвестиция проекттарын бойомға ашырғанда административ кәртәләр ҡуйылыуын айырым билдәләне. Шунлыҡтан уны сикләүгә йүнәлтелгән республиканың “административ регламент хаҡындағы” ҡанун проектын әҙерләүҙе тиҙләтеү кәрәклеге әйтелде. Яңы ҡанун чиновниктарҙың яуаплылығын күтәрергә һәм документтар әйләнеше ваҡытын ҡыҫҡартыу мөмкинлеген бирер, тип көтөлә.


Ҡарағаттан мул уңыш алам тиһәң… » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Ҡарағаттан мул уңыш алам тиһәң…\n22.09.2019 Ҡарағаттан мул уңыш алам тиһәң…\nҠара ҡарағат – илебеҙҙә киң таралған культура. Башҡа емеш ҡыуаҡтары менән сағыштырғанда, уның вегетация осоро иртә яҙ башлана. Мәҫәлән, беҙҙең климат шарттарында ул 24 апрелдә үк бөрө ебәрә башлай, 17 май тирәһендә сәскә ата. Был осор ун ете көнгә тиклем дауам итә. Иртә сәскә атыу һөҙөмтәһендә сәскәләре йыш ҡына яҙғы ҡырауҙан һәләк була. Беҙҙең шарттарҙа ҡарағат 11 – 25 июлдә өлгөрә. Ул башҡа емеш ағастарына ҡарағанда һалҡындарға сыҙамлыраҡ.\nҠара ҡарағатты ҡар ҡалын ятҡан урынға ултыртырға кәрәк. Бының әһәмиәте шунда: ҡатлам аҫтында ҡалған ҡыуаҡтың сәскә бөрөләре ҡышҡы ҡаты һыуыҡтарҙан һаҡланып ҡала. Ҡар ҡалын ятҡан ерҙә тупраҡ һуң өлгөрә, ҡыуаҡтың вегетация осоро ла һуң башлана, һуң сәскә ата. Һөҙөмтәлә, сәскәләр яҙғы ҡырауҙарҙан иҫән ҡала.\nУның тамыры ерҙең өҫкө ҡатламында тарала, шуға ла ҡоролоҡто ауыр кисерә. Тупраҡта дым аҙ булһа, уңыш икеләтә кәмей. Ҡоро йылдарҙа вегетация осоронда уға даими һыу һибеп торалар.\nҠара ҡарағат бер урында һигеҙ – ун йыл үҫтерелә. Ултыртҡандан һуң дүрт – һигеҙ йыл мул уңыш бирә. Унан һуң емеше ваҡлана, үҙе төрлө ҡоротҡос, ауырыуҙар менән зарарлана, ҡартая. Шуға ун бер-ун ике йыллыҡ ҡыуаҡты тамыры менән һурып алып, яндырырға кәрәк.\nБыл үҫемлек ҡара тупраҡлы, дымлы ерҙә яҡшы үҫә. Ашлама ярата.\nРеспубликаның төньяғындағы һөрөү ҡатламы һай булған көлһыу, уңдырышһыҙ әсе тупраҡлы ерҙәрҙә ҡарағаттан юғары уңыш алам тиһәң, һәр квадрат метрға өс-дүрт килограмм органик, 50 – 60 грамм комплекслы минераль ашлама, 500 – 600 грамм эзбиз индереү талап ителә.\nБеҙҙә ҡарағат сентябрь баштарында уҡ үҫеүҙән туҡтай. Ошоно иҫәпкә алып, уны 15 сентябрҙән үк ултырта башларға мөмкин. Ултыртҡанда 40-50х40-50 сантиметр ҙурлығындағы соҡор ҡаҙыла. Тупраҡтың өҫкө ҡатламы – бер яҡҡа, аҫҡыһы икенсе яҡҡа һалына. Өҫкө ҡатламына ике биҙрә серетмә, 200 – 250 грамм суперфосфат, 50 – 60 грамм хлорлы калий, 200 грамм эзбиз йәки 200 – З00 грамм көл һалып яҡшылап бутала. Байыҡтырылған тупраҡты соҡорға һалып, ҡарағат үҫентеһен ултырталар. Һуңынан төбө тығыҙлап тапала, һыу һибелә. Тағы бер мөһим эш: ултыртҡандан һуң, ер өҫтөндә ике-өс бөрө ҡалдырылып, үҫентенең өҫкө өлөшө ҡырҡып алына. Һыу һипкәс, тамыр тирәһен биш-алты сантиметр ҡалынлыҡтағы серетмә йәки торф менән ҡаплап ҡуйыу мотлаҡ.\nҺуңғы йылдарҙа баҡсаларҙа Себер сорттары киң тарала. Беҙҙең климат һәм тупраҡ шарттарында “Зоя”, “Стахановка”, “Алтай”, “Алтай десерты”, “Каракол” сорттары яҡшы үҫә һәм юғары уңыш бирә.\nРеспубликала ҡара ҡарағаттың “Алтай десерты”, “Голубка”, “Башҡорт баһадиры”, Мичурин иҫтәлегенә арналған һәм башҡа сорттар районлаштырылған.\n“Алтай десерты” сорты М. Лисавенко исемендәге Себер ғилми-тикшеренеү институтында сығарылған. Юғары уңдырышлы, ҡышҡы һалҡындарға сыҙамлы, емеше эре, ялтырауыҡлы ҡара төҫтә, йомшаҡ, тәмле. Июль баштарында уҡ өлгөрә башлай. Етешһеҙлеге: тиҙ ҡойолоусан, уны ваҡытында йыйып алыу мотлаҡ.\n“Голубка” – шулай уҡ Лисавенко исемендәге Себер ғилми-тикшеренеү институтында сығарылған сорт. Юғары уңдырышлы, ҡышҡа сыҙамлы, еләге эре, йомшаҡ, иртә өлгөрә, әскелтем. Мул уңыш биреүе менән айырыла. Етешһеҙлеге – тигеҙ өлгөрмәй.\n“Башҡорт баһадиры” – Башҡортостан ауыл хужалығы ғилми-тикшеренеү институты тарафынан сығарылған сорт. Эре, тәме әскелтем, өлгөрөү ваҡыты уртаса, июль урталарына бешә. Етешһеҙлеге – тигеҙ өлгөрмәй.\nМичурин иҫтәлегенә арналған сорт – уңдырышлы, һалҡындарға сыҙамлылығы уртаса. Етешһеҙлеге – ауырыуҙарға тиҙ бирешә.\nҠайһы бер һәүәҫкәр баҡсасылар яҡшы сорттарҙы ултырта ла мул уңыш көтә, ә үҫентеләрҙе тәрбиәләмәй. Шуны иҫтә тотоу мөһим: бөтә сорттар ҙа тәрбиәгә мохтаж, ерҙә дым, туҡлыҡлы матдәләр һәм башҡа шарттарҙы булдырғанда ғына, улар һәйбәт үҫә, теләгән уңышты бирә.


Юлаевсылар словактарға өмөт итә\n«Салауат Юлаев» командаһы дүрт осрашыуҙан торған ситтәге ауыр сәфәрҙән һуң «Локомотив» хоккейсыларын үҙ боҙонда ҡабул итте.\nУйын, белеүегеҙсә, юлаевсылар файҙаһына 3:1 иҫәбенә тамамланды. Әлеге бәйгелә өфөләр составында «йондоҙ»ҙар иҫәбендәге һаҡсы Антон Бабчук менән «электроник» ‒ Анти Пильстрем уңышҡа өлгәшеп, үҙҙәренең командаға әле кәрәклеген иҫбатланы. Сөнки быға тиклем ҡайһы бер үҙәк матбуғат саралары уларҙың икеһенең дә юлаевсыларҙан китеүе хаҡында хәбәр таратҡайны. Юҡ, һүҙҙәр дөрөҫкә барып сыҡманы. Улар беҙҙә уйнаясаҡ. Ә бына Стефан Ружичка юлаевсылар составында үҙ уйынын таба алмай, Милош Ржиганың «Авангард»ына һыйынды. Дөрөҫөрәге, уны «Авангард» клубында шулай уҡ уйнап китә алмаған Словакия легионеры Томаш Заборскиға алмаштырҙылар. 25 йәшлек һөжүмсе заманында АҠШ-тың түбәнге лигаһында өс миҙгел үткәреп өлгөрә.\nШулай итеп, «Салауат Юлаев» командаһы миҙгел барышында үҙгәрештәр кисереп, кәрәкле мәрәйҙәр яулап, Көнсығыш конференцияһының дүртенсе баҫҡысына үрләне. Юғарыла – «Аҡ барс» (35 мәрәй). Өфөләр уларҙан биш мәрәйгә ҡалыша. «Барыҫ» (34 мәрәй) – икенсе, өсөнсөлә – «Металлург» (Мг.) (31 мәрәй). Көнбайыштан СКА клубы барыһын да пыран-заран килтерә. Был юлы улар «Трактор»ҙы «һүтеп» ырғытты. Иҫәп – 7:0. Мәскәүҙең «Динамо»һы ла уларҙан ҡалышмай.\nКилде был көн!\nБулды, булды, ниһайәт, 12 йылдан һуң Рәсәй йыйылма командаһы Бразилияла үтәсәк футбол буйынса донъя беренселегенә путевка яуланы.\nҺуңғы төркөм уйынында чемпионатҡа эләгеү өсөн әллә ни әһәмиәтле булмаған осрашыуҙа улар Әзербайжан уйынсылары менән 1:1 иҫәбенә уйнап, төп бәйгегә беренсе урындан сыҡты. Беҙҙең төп дәғүәсебеҙ – Португалия командаһы шулай уҡ һуңғы осрашыуҙа Люксембург командаһын ниндәй генә иҫәпкә еңеүенә ҡарамаҫтан, Фабио Капеллоның тәрбиәләнеүселәренән бер мәрәйгә ҡалып, төркөмдә икенсе урын алды һәм ҡалған дүрт путевка өсөн көрәшәсәк әле. Сөнки улар быға тиклем Израиль футболсылары менән 1:1 иҫәбенә уйнап, булған мөмкинлеген ҡулынан ысҡындырҙы.\nШулай итеп, Рәсәй футболсылары, Европаның башҡа төркөм еңеүселәре менән бер рәттән, Бразилияға барыу хоҡуғына иреште. Улар араһында Бельгия, Италия, Германия, Голландия, Швейцария, Англия, Испания һәм үҙ тарихында тәүгә путевка яулаған Босния һәм Герцеговина командалары ла бар. Ә инде ҡалған дүрт бәхетле урын өсөн үҙ төркөмдәрендә икенсе урын алған һигеҙ команда үҙ-ара осрашыуҙарҙа уйнаясаҡ. Португалия, Греция, Хорватия, Украина, Франция, Швеция, Румыния һәм Исландия футболсылары йәрәбә үткәндән һуң үҙ дәғүәселәрен белеп, үҙ-ара ике уйын һөҙөмтәһе буйынса еңеүсеһен асыҡлаясаҡ. Ә бына Европаның туғыҙынсы төркөмөндә шулай уҡ икенсе урынға сыҡҡан Дания уйынсылары дөйөм һөҙөмтәһе буйынса көслө һигеҙ команда исемлегенә инә алмай, артабан көрәшеүҙән мәхрүм ҡалды.\nЕвропа еңеүселәренән тыш, Бразилияға путевканы АҠШ, Коста-Рика, Гондурас, Аргентина, Колумбия, Чили, Эквадор командалары ла яуланы.\nРәсәй футболсыларының уңышынан һуң Рәсәйҙең спорт министры Виталий Мутко, Италия белгесе Фабио Капеллоның эшен баһалап, уның менән килешеүҙе 2018 йылға тиклем оҙайтырға булды.\nКапелло беҙгә баш тренер булып 2012 йылдың йәйендә килгәйне. Уға илебеҙ командаһының донъя беренселегенә эләгеүен маҡсат итеп ҡуйғайнылар. Маҡсатына иреште, һәм Рәсәйҙә үтәсәк киләһе донъя беренселегенә тиклем уны беҙҙә ҡалдырыуҙы хуп күрҙеләр. Ашыҡмаһалар ярар ине, сөнки Бразилияға путевканы яулау – бер эш, ә унда оятҡа ҡалмаһаҡ ярай ҙа… Быны ла күҙ уңында тотһалар ине.\n«Өфө» маҡсатына ирешмәксе…\n«Өфө» футболсылары чемпионат аутсайдеры – «Ангушт» командаһын көскә 2:1 иҫәбенә еңеп, лидерҙар рәтенә һыйыныуын дауам итте.\nХәҙер улар, 29 мәрәй менән беренсе урында килеүсе «Мордовия» клубынан ете мәрәйгә ҡалышып, турнир таблицаһының бишенсе баҫҡысында урынлашҡан. Ә инде өсөнсө урында килеүсе «Шинник»тан бары ике мәрәйгә ҡалыша. Бөгөн улар тағы бер артта һөйрәлеүсе – «Нефтехимик» командаһы менән уның яланында уйнай.\nСығыу ваҡыты 18-10-2013, 12:45 | Ҡаранылар: 872\nЯланда һуғышсы берәү ҙә була ала икән…